text:
Türkmenistanyň Ministrler Kabinetiniň mejlisi
Şu gün hormatly Prezidentimiz Gurbanguly Berdimuhamedow Ministrler Kabinetiniň ýurdumyzyň 2017-nji ýylyň 8 aýynda durmuş-ykdysady ösüşiniň netijelerine bagyşlanan göçme mejlisini geçirdi. Mejlisiň barşynda hökümetiň, ministrlikleriň we pudak edaralarynyň işiniň netijelerine garaldy, kabul edilen Prezident maksatnamalarynyň we beýleki durmuş-ykdysady maksatnamalarynyň durmuşa geçirilişine baha berildi. Gün tertibine Söwda -senagat edarasynyň işiniň käbir meseleleri we möhüm resminamalaryň birnäçesiniň taslamalary hem girizildi.
Hormaly Prezidentimiz gün tertibine girizilen meselelere geçmek bilen, şu ýylyň sekiz aýynda milli ykdysadyýetimiziň pudaklarynyň ösüşiniň jemleri hakynda hasabat bermek üçin Ministrler Kabinetiniň Başlygynyň orunbasary B.Hojamämmedowa söz berdi. Wise-premýeriň habar berşi ýaly, hasabat döwründe makroykdysady görkezijiler halk hojalyk toplumynyň ähli pudaklarynda durnukly ösüşi tassyklaýar. Şeýlelikde, jemi içerki önüm 6,4 göterim ýokarlandy, şol sanda senagatda bu görkeziji 3,8 göterimden gowrak, gurluşykda 3,1 göterim, ulag--aragatnaşyk pudagynda 10,9 göterim, söwda ulgamynda 9,2 göterim, oba hojalygynda 4,6 göterim, hyzmatlar ulgamynda 10 göterim artdy.
Ministrlikleriň we pudak edaralarynyň maglumatlaryna laýyklykda ykdysadyýetiň ähli pudaklarynda geçen ýylyň degişli döwri bilen deňeşdireniňde öndürilen önümiň ösüş depgini 5,4 göterimden gowrak boldy.
Geçen ýylyň degişli döwri bilen deňeşdireniňde bölek-haryt dolanyşygynyň möçberi 17,6 göterim artdy.
2017-nji ýylyň sekiz aýynyň jemleri boýunça Döwlet býujetiniň girdeji bölegi 12,1 milliard manada, çykdajy bölegi bolsa 11,9 milliard manada deň boldy. Aýlyk iş haklary, döwlet kömek pullary, pensiýalary we talyp haklary doly möçberde tölendi. 2016-njy ýylyň degişli döwri bilen deňeşdireniňde, ortaça aýlyk iş haky 9 göterim ýokarlandy.
Ähli welaýatlarda iri önümçilik we durmuş medeni maksatly desgalaryň gurluşygy barada hasabat bermek bilen, wise-premýer milli Liderimiz Gurbanguly Berdimuhamedowa geçen ýylyň degişli döwri bilen deňeşdireniňde maliýeleşdirmegiň ähli çeşmeleriniň hasabyna özleşdirilen maýa goýumlarynyň möçberiniň 34,3 milliard manada ýetendigini habar berdi.
Oba milli maksatnamasynyň rejelenen görnüşini amala aşyrmagyň çäklerinde, ýanwar-awgust aýlarynda deslapky maglumatlara görä, tutuş ýurdumyz boýunça durmuş maksatly desgalaryň 4-siniň gurluşygy tamamlandy, inženerçilik ulgamlarynyň 415,7 kilometri hem-de kommunikasiýa ulgamlarynyň 2304,4 kilometri çekildi, ýaşaýyş jaýlarynyň 763,1 müň inedördül metri ulanmaga berildi. Häzirki wagtda durmuş maksatly desgalaryň 64-sinde, suw arassalaýjy we beýleki düzüm desgalarynyň 30-synda işler dowam edýär. Şeýle hem ýaşaýyş jaýlarynyň 366,1 müň inedördül metrden gowragy gurulýar. Özleşdirilen maýa goýumlarynyň möçberi 1330,3 million manada deň boldy.
Soňra hökümet Baştutanynyň orunbasary saglyk ýagdaýy sebäpli, eýeleýän wezipesinden özüni boşatmagy haýyş edip, hormatly Prezidentimize ýüzlendi.
Milli Liderimiz wise-premýer B.Hojamämmedowyň haýyşyny kanagatlandyryp, degişli resminama gol çekdi.
Türkmenistanyň Prezidenti Ministrler Kabinetiniň Başlygynyň maliýe- ykdysady toplumyň edaralarynyň işine gözegçilik edýän orunbasarynyň wezipe borçlaryny wagtlaýyn ýerine ýetirmegi wise-premýer O.Gurbannazarowyň üstüne ýükledi.
Ministrler Kabinetiniň Başlygynyň orunbasary M.Babaýew hasabat döwründe ýangyç-energetika toplumynyň kärhanalarynyň alyp baran işleriniň netijeleri barada hasabat berdi. Nebitiň gaz kondensaty bilen çykarylyşy boýunça meýilnama 100,6 göterim, uglewodorod çig malyny gaýtadan işlemek boýunça meýilnama 100 göterim, benziniň öndürilişi 103,3 göterim, dizel ýangyjynyň öndürilişi 102,7 göterim, polipropileniň öndürilişi 104,7 göterim, çalgy ýaglarynyň öndürilişi 107,2 göterim, suwuklandyrylan gazyň öndürilişi 113 göterim ýerine ýetirildi.
Geçen ýylyň degişli döwri bilen deňeşdirilende tebigy we ugurdaş gazyň çykarylyşynyň ösüş depgini 107,5 göterime, daşary ýurtlara tebigy gazyň iberilişiniň ösüş depgini 107,3 göterime deň boldy.
Wise-premýer şeýle hem Türkmenistan-Owganystan- Pakistan-Hindistan (TOPH) gaz geçirijisiniň taslamasynyň durmuşa geçirilişiniň barşy barada hasabat berdi. Gaz geçirijisiniň türkmen böleginiň gurluşygynyň meýilnama laýyklykda alnyp barylýandygy bellenildi, Owganystanyň we Pakistanyň çäklerinde TOPH gurluşygy bilen baglanyşykly guramaçylyk işleri meýilnama laýyklykda alnyp barylýar.
Hormatly Prezidentimiz Gurbanguly Berdimuhamedow ýangyç-energetika toplumynyň işleriniň netijelerine nägilelik bildirip, gözegçilik edýän pudaklaryndaky ýagdaýlary düýpli seljermegi hem-de örän gysga möhletlerde nebitgaz senagatynyň işini mundan beýläk kämilleşdirmek boýunça çäreleriň anyk meýilnamasyny taýýarlamagy talap etdi. Maksatnama ylmy esasda, döwrüň talaplaryna laýyklykda taýýarlanylmalydyr diýip milli Liderimiz aýtdy hem-de bu baradaky meselä 9 aýyň netijeleri jemlenilende garaljakdygyny belledi.
Döwlet Baştutanymyz şeýle hem nebitgaz pudagynyň düzümlerini döwrebaplaşdyrmaga, innowasion tehnologiýalary hem-de iň täze tehniki işläp taýýarlamalary işe ornaşdyrmaga, bu ulgamda özara bähbitli halkara hyzmatdaşlygyny işjeňleşdirmäge degişli birnäçe tabşyryklary berdi.
Milli Liderimiz şeýle hem dünýäniň energetika howpsuzlygynyň täze gurluşyny kemala getirmek, ählumumy durnukly ösüş üçin şertleri döretmek babatda TOPH taslamasynyň uly halkara ähmiýetini belläp, bu taslamanyň durmuşa geçirilişini hemişe gözegçilikde saklamagy tabşyrdy.
Ministrler Kabinetiniň Başlygynyň orunbasary E.Orazgeldiýew şu ýylyň sekiz aýynda gözegçilik edýän pudaklarynda ýerine ýetirilen işleriň jemleri barada hasabat bermek bilen, obasenagat toplumy boýunça önüm öndürmegiň, ýerine ýetirilen işleriň we hyzmatlaryň ösüş depgininiň 101,2 göterime deň bolandygyny habar berdi.
Şunda Oba we suw hojalygy ministrligi boýunça bu görkeziji 110,4 göterime, Daşky gurşawy goramak we ýer serişdeleri baradaky döwlet komiteti boýunça 107,2 göterime, “Türkmenatlary” döwlet birleşigi boýunça 106,3 göterime deň boldy. Azyk senagaty döwlet birleşigi boýunça meýilnama 100,5 göterim, maýa goýumlaryny özleşdirmek 168,8 göterim ýerine ýetirildi.
Ýurdumyzyň meýdanlarynda dowam edýän möwsümleýin oba hojalyk işleri barada habar berildi. Häzir ähli welaýatlarda agrotehniki kadalara laýyklykda güýzlük bugdaý ekişi dowam edýär. Şunuň bilen birlikde, 30-njy awgustda Ahal, Lebap we Mary welaýatlarynyň daýhanlary pagta ýygymyna girişdiler, Daşoguz welaýatynda bolsa möwsüme 6-njy sentýabrda badalga berler.
Hormatly Prezidentimiz Gurbanguly Berdimuhamedow hasabaty diňläp, ýurdumyzyň obasenagat toplumyndaky işleriň ýagdaýy babatda düýpli bellikleri aýtdy. Milli Liderimiz döwletimiziň oba hojalygyna hemmetaraplaýyn goldaw berýändigini, mineral dökünler, suw, döwrebap tehnikalar, tohum we beýleki serişdeler bilen doly üpjün edýändigini belledi.
Döwlet Baştutanymyz oba hojalygynda amala aşyrylýan düýpli özgertmeleri işjeňleşdirmegi talap edip, wise-premýere obada bazar gatnaşyklaryny kemala getirmek, obasenagat toplumyny ylmy esasda ösdürmek, oba hojalyk önümleriniň daşary ýurtlara iberilýän möçberlerini artdyrmak we daşary ýurtlardan getirilýän harytlaryň möçberlerini azaltmak babatda anyk tabşyryklary berdi.
Hormatly Prezidentimiz şeýle hem pagta ýygymy möwsümini hem-de güýzlük däne ekişini öz wagtynda we guramaçylykly geçirmek boýunça zerur guramaçylyk çärelerini görmek babatda görkezmeleri berdi.
Ministrler Kabinetiniň Başlygynyň orunbasary M.Aýdogdyýew gözegçilik edýän pudaklarynda şu ýylyň sekiz aýynda alnyp barlan işleriň netijeleri barada hasabat berdi. Hasabatyň çäklerinde Türkmenistanyň Döwlet baýdagy we Türkmenistanyň Prezidentiniň Tugy hakyndaky Düzgünnamalara, döwlet standartyna üýtgetmeler we goşmaçalar girizmek barada habar aýdyldy.
Milli Liderimiz Gurbanguly Berdimuhamedowa habar berlşi ýaly, Türkmenistanyň Senagat ministrligi boýunça 2017-nji ýylyň ýanwar-awgust aýlarynda öndürilen önümleriň meýilnamasy 108,9 göterim berjaý edildi.
Dokma senagaty ministrigi boýunça sekiz aýda önüm öndürilişiniň meýilnamasy 106,9 göterim ýerine ýetirildi.
“Türkmenhaly” döwlet birleşigi boýunça ýanwar-awgust aýlarynda öndürilen önümleriň umumy möçberiniň meýilnamasy 100,1 göterim ýerine ýetirildi.
“Türkmenhimiýa” döwlet konserni boýunça geçen sekiz aýda önüm öndürmek boýunça meýilnama 101,3 göterim berjaý edildi.
Döwlet balyk hojalygy komiteti boýunça hasabat döwründe öndürilen önümleriň umumy möçberi 5 million 880 müň manada barabar bolup, meýilnama 100,8 göterim berjaý edildi.
Milli Liderimiz Gurbanguly Berdimuhamedow ýurdumyzyň halk hojalygy toplumynyň senagat ulgamyna girýän edara-kärhanalaryň işlerini kämilleşdirmegiň esasy ugurlary barada aýdyp, bu pudaklary ösüşiň hil taýdan täze derejesine çykarmaga mümkinçilik berjek has netijeli tehnologiýalary we innowasiýalary önümçilige ornaşdyrmagyň zerurdygyny nygtady. Şunuň bilen baglylykda, döwlet Baştutanymyz gazanylan ösüş depginlerini peseltmeli däldigine, giň görnüşli ýokary hilli önümleri öndürmegiň möçberini artdyrmaga, daşary ýurtlardan getirilýän harytlaryň ornuny tutýan önümçilikleri döretmek hem-de Türkmenistanyň eksport kuwwatyny giňeltmek boýunça öňde goýlan wezipeleri üstünlikli çözmäge gönükdirilen döwlet maksatnamalaryny yzygiderli durmuşa geçirmegiň zerurdygyny nygtap, bu babatda wise-premýere birnäçe anyk görkezmeleri berdi.
Döwlet Baştutanymyz Türkmenistanyň Döwlet baýdagy we Türkmenistanyň Prezidentiniň Tugy hakyndaky Düzgünnamalara, döwlet standartyna üýtgetmeler girizmek baradaky teklibi makullady hem-de wise-premýere olaryň ýerine ýetirilişine gözegçiligi üpjün etmegi tabşyrdy.
Soňra Ministrler Kabinetiniň Başlygynyň orunbasary D.Amangeldiýew Aşgabat şäherini ösdürmek boýunça alnyp barylýan işler, gözegçilik edýän pudaklarynda 2017-nji ýylyň sekiz aýynda ýerine ýetirilen işleriň netijeleri barada hasabat berdi.
Şu ýylyň ýanwar-awgust aýlarynda Aşgabat şäher häkimligi boýunça ýerine ýetirilen işleriň möçberi 283 million 259 müň 200 manada deň bolup, meýilnama 101 göterim ýerine ýetirildi. Geçen ýylyň degişli döwri bilen deňeşdirilende, ösüş depgini 137 göterime barabar boldy.
Gurluşyk we binagärlik ministrligi boýunça ýylyň başyndan bäri ýerine ýetirilen işleriň meýilnamasy 103,5 göterime deň boldy we 102,9 göterim ösüş depgini üpjün edildi.
Energetika ministrligi boýunça ýerine ýetirilen işleriň we hyzmatlaryň meýilnamasy 109,8 göterime deň boldy we ösüş depgini 101,5 göterime deň boldy.
Hasabat döwründe jemi 16 milliard 369 million 9 müň kilowat-sagat elektrik energiýasy öndürildi. Şeýlelikde, elektrik energiýa önümçiliginde ösüş depgini 103,4 göterime barabar boldy. Eksportuň ösüş depgini 102,7 göterime deň boldy.
2017-nji ýylyň başyndan bäri Jemagat hojalygy ministrligi boýunça işleri ýerine ýetirmek hem-de hyzmatlar boýunça meýilnama 109,1 göterim berjaý edilip, ösüş depgini 111,6 göterime barabar boldy.
Şu ýylyň ýanwar-awgust aýlarynda “Türkmenawtoýollary” döwlet konserni tarapyndan önümleri öndürmek we işleri ýerine ýetirmek boýunça meýilnama 103,2 göterim berjaý edildi. Geçen ýylyň degişli döwri bilen deňeşdirilende, ösüş depgini 101,8 göterim derejede üpjün edildi.
Şeýle hem wise-premýer Aşgabat şäherini mundan beýläk-de abadanlaşdyrmak hem-de ösen şäher düzümini kemala getirmek boýunça alnyp barylýan işler barada hasabat berdi hem-de türkmen paýtagtynyň keşbini has-da gözelleşdirmek, aşgabatlylaryň durmuş derejesini ýokarlandyrmak boýunça utgaşykly işleriň alnyp barylýandygyny aýtdy.
Hormatly Prezidentimiz Gurbanguly Berdimuhamedow hasabaty diňläp, Ýapyk binalarda we söweş sungaty boýunça V Aziýa oýunlaryna taýýarlyk görmek bilen bagly meselä degip geçdi.
Döwlet Baştutanymyz şäheri bezemek boýunça baýramçylyk möwsüminde onuň arassalygyna hem-de bagy-bossanlyga bürenmegine aýratyn üns bermegiň zerurdygyny nygtady. Bezeglerden başga-da, ähli şäher ulgamlarynyň we gulluklarynyň üznüksiz işlemegini üpjün etmek, myhmansöýerligiň hem-de göwnaçyklygyň iň oňaýly ýagdaýyny döretmek wajypdyr diýip, milli Liderimiz aýtdy.
Hormatly Prezidentimiz Aşgabat şäherinde gurluşygy dowam edýän ähli desgalaryň bellenen möhletde hem-de ýokary hil derejesinde gurlup, ulanmaga berilmeginiň üýtgewsiz talap bolup durýandygyna ünsi çekip, wise-premýere we şäher häkimine bu ugurda alnyp barylýan işlere gözegçiligi pugta ýola goýmak barada anyk görkezmeleri berdi.
Soňra Ministrler Kabinetiniň Başlygynyň orunbasary A.Garajaýew gözegçilik edýän ulgamynda şu ýylyň sekiz aýynda alnyp barlan işleriň netijeleri, milli baýramçylyklara hem-de medeni - durmuş maksatly binalaryň açylyşyna bagyşlanyp geçirilen dürli çäreler barada hasabat berdi. Ýylyň başyndan bäri ýurdumyzda yglan edilen Sagdynlygyň we ruhubelentligiň ýylynyň çäklerinde guralýan çäreler dowam edýär.
Daşary ýurtlarda milli medeniýeti we sungaty wagyz etmäge hem-de türkmen halkyny dostlukly ýurtlaryň medeniýeti we sungaty bilen tanyşdyrmaga gönükdirilen halkara ähmiýetli çäreleriň birnäçesi geçirildi. Kinofilmleriň görkezilişi, şekillendiriş sungatynyň sergileri hem-de daşary ýurtlaryň medeniýet işgärleriniň çykyşlary guraldy.
Ýurdumyzyň medeniýet ulgamynyň işgärleri dürli çärelere gatnaşmak üçin daşary ýurtlarda iş saparlarynda boldular.
Teatrlaryň, muzeýleriň, kitaphanalaryň işini kämilleşdirmek boýunça işler yzygiderli alnyp barylýar.
Türkmen döwlet neşirýat gullugy boýunça ýanwar-awgust aýlarynda haryt öndürmegiň möçberi 94 million 947 müň manada deň bolup, meýilnama 136,4 göterim ýerine ýetirildi. Kitap önümleriniň 294 görnüşi çap edildi.
Syýahatçylyk baradaky döwlet komitetiniň maliýe-hojalyk işinden alnan girdeji geçen ýylyň degişli döwrüne garanyňda, 8 göterim köpdür.
Ýurdumyzyň köpçülikleýin habar beriş serişdeleri döwlet Baştutanymyzyň ýolbaşçylygynda amala aşyrylýan ägirt uly işleriň many-mazmunyny we ähmiýetini ilata ýetirmek, dünýä jemgyýetçiligini Türkmenistanyň dürli ulgamlarda gazanýan üstünlikleri bilen tanyşdyrmak boýunça yzygiderli işleri alyp barýarlar.
Hormatly Prezidentimiz Gurbanguly Berdimuhamedow hasabaty diňläp, ýurdumyzda amala aşyrylýan ägirt uly özgertmelere döredijilik taýdan baha bermegiň, Türkmenistanyň häzirki döwürde gazanýan üstünliklerini dünýä ýaýmagyň zerurdygyna ünsi çekdi.
Döwlet Baştutanymyz dünýä bileleşiginiň döwletleri bilen dostlukly hem-de özara ynanyşmak ýagdaýyndaky gatnaşyklary ösdürmekde ynsanperwer ulgamdaky hyzmatdaşlygyň wajypdygyny, milli medeniýeti we sungaty ösdürmäge, türkmen halkynyň ruhy mirasyny dünýäde wagyz etmäge ýardam edýän halkara çäreleri geçirmegiň ähmiýetini belläp, V Aziýa oýunlary hem-de beýleki baýramçylyk seneleri mynasybetli çäreleriň ýokary guramaçylyk derejesinde geçirilmegini üpjün etmegi tabşyrdy.
Ministrler Kabinetiniň Başlygynyň orunbasary S.Toýlyýew gözegçilik edýän bilim, ylym, saglygy goraýyş we sport ulgamlarynda şu ýylyň sekiz aýynda alnyp barlan işleriň netijeleri barada hasabat berdi.
Wise-premýer ýurdumyzda her ýyl 1-nji sentýabrda bellenilýän Bilimler we talyp ýaşlar gününe taýýarlyk boýunça görülýän çäreler barada habar berdi. Bu baýramçylyga gabatlanylyp, täze desgalaryň birnäçesi, hususan-da, Türkmenistanyň Jemagat hojalygy instituty, Magtymguly adyndaky Türkmen döwlet uniwersitetiniň Himiýa fakulteti, Halkara endokrinologiýa we hirurgiýa merkezi, Aşgabat şäherinde üç sany 600 orunlyk, 2 sany 720 orunlyk, Ahal welaýatynyň Sarahs etrabynda 500 orunlyk orta mekdepler dabaraly ýagdaýda açylar.
Neşir edilmegi meýilleşdirilen 200 görnüşli okuw kitaplaryndan we okuw gollanmalaryndan hasabat döwründe 143 görnüşi neşir edildi.
Wise-premýer saglygy goraýyş ulgamyndaky görkezijiler barada hasabat berip, Döwlet meýletin saglygy goraýyş ätiýaçlandyrmasyndan gelip gowşan serişdeleriň möçberiniň 106 göterim, ýerlenen önümlerden we hyzmatlardan 110 göterim, derman önümçiliginde 102 göterim ösüş gazanylandygyny belledi.
Wise-premýer şeýle hem Ýapyk binalarda we söweş sungaty boýunça V Aziýa oýunlaryna işjeň taýýarlyk görlüşi barada habar berdi.
Ýanwar-awgust aýlarynda Türkmenistanda jemi 160 içerki ýaryş we 90 köpçülikleýin sport çäreleri geçirildi.
Hormatly Prezidentimiz Gurbanguly Berdimuhamedow durmuş ulgamynyň pudaklaryny toplumlaýyn ösdürmegiň Türkmenistanyň döwlet syýasatynyň ileri tutulýan ugurlarynyň biri bolup durýandygyny belläp, şu ulgamlarda işleriň ýagdaýyny hem-de ýurdumyzyň bilim, ylym we saglygy goraýyş ulgamlaryny mundan beýläk-de kämilleşdirmek, milletiň intellektual kuwwatyndan netijeli peýdalanmak boýunça wezipeleriň çözülişine yzygiderli gözegçiligi amala aşyrmagy tabşyrdy.
Döwlet Baştutanymyz Ýapyk binalarda we söweş sungaty boýunça V Aziýa oýunlaryna taýýarlyk görmek meselesi barada durup geçip, V Aziýa oýunlarynyň geçirilýän döwründe, ýagny 1828-nji sentýabr aralygynda Aşgabat şäherinde ýerleşýän orta mekdepleriň ähli okuwçylaryny, başlangyç, orta we ýokary hünär okuw mekdepleriniň talyplaryny okuw meýilnamasyndan daşary rugsada goýbermek baradaky Buýruga gol çekýändgini habar berdi.
Şunuň bilen baglylykda, hormatly Prezidentimiz şu döwürde Gökderedäki sagaldyş we dynç alyş merkezlerinde okuwçylaryň hem-de talyplaryň dynç almaklaryny, muzeýlere we taryhy ýerlere baryp görmeklerini guramagy tabşyrdy.
Milli Liderimiz okaýan ähli türgenlerimizi bolsa, V Aziýa oýunlaryna gowy taýýarlyk görmekleri üçin, bir aýlap okuwdan boşatmagy tabşyryp, ýaşlarymyzyň V Aziýa oýunlaryna sportuň her bir görnüşi boýunça janköýerler ýa-da muşdaklar bolup hem gatnaşyp biljekdigini belledi we degişli resminama gol çekdi.
Ministrler Kabinetiniň Başlygynyň orunbasary B.Annameredow hormatly Prezidentimiz Gurbanguly Berdimuhamedowa gözegçilik edýän pudaklarynda şu ýylyň ýanwar-awgust aýlarynda alnyp barlan işleriň netijeleri barada hasabat berdi.
Ulag-aragatnaşyk toplumy boýunça hasabat döwründe edilen hyzmatlar boýunça meýilnama 102 göterim ýerine ýetirilip, şunda ösüş depgini 103 göterime barabar boldy.
Demil ýol ulaglary ministrligi boýunça ýük daşamak we ýolagçy gatnatmak babatda ösüş depgini degişlilikde 108 göterime we 100,1 göterime deň boldy.
Awtomobil ulaglary ministrligi boýunça gazanylan tehniki-ykdysady görkezijiler barada habar berildi. Bellenilişi ýaly, hyzmatlary ýerine ýetirmek boýunça ösüş depgini 2017-nji ýylyň sekiz aýynda ýük daşamak babatda 106 göterim, ýolagçy gatnatmakda 102 göterim üpjün edildi.
Aragatnaşyk ministrligi boýunça işleri ýerine ýetirmegiň ösüş depgini 103 göterime barabar boldy.
“Türkmenhowaýollary” gullugy boýunça ýanwar-awgust aýlarynda awia hyzmatlary etmek boýunça ösüş depgini 128 göterime deň boldy. Ýük daşamakda we ýolagçy gatnatmakda bu görkeziji degişlilikde 126 göterime we 101 göterime barabar boldy.
Geçen döwürde Deňiz we derýa ulaglary döwlet gullugy boýunça amala aşyrylan işleriň meýilnamasy 104 göterime deň boldy. Ýolagçy gatnatmagyň ösüş depgini 137 göterime barabar boldy.
Döwlet Baştutanymyz hasabaty diňläp, şu günüň talaplaryna laýyklykda ýurdumyzyň ulag we aragatnaşyk pudagyny ösdürmek, ulag pudaklarynyň maddy-enjamlaýyn binýadyny berkitmek, wagonlary täzelemek we üstüni ýetirmek boýunça goşmaça tabşyryklary berdi. Milli Liderimiz sebit we halkara ähmiýetli iri taslamalaryň işlenip taýýarlanylmagyny we amala aşyrylmagyny üns merkezinde saklamagy talap etdi.
Hormatly Prezidentimiz Gurbanguly Berdimuhamedow wise-premýere nägilelik bildirdi hem-de gözegçilik edýän düzümleriniň işleriniň takyk meýilnamasyny berjaý etmek boýunça çäreleri işläp taýýarlamagy talap etdi.
Ministrler Kabinetiniň Başlygynyň orunbasary, daşary işler ministri R.Meredow Bitarap Türkmenistanyň daşary syýasat ugrunyň 2017-2023-nji ýyllar üçin Konsepsiýasyny durmuşa geçirmek babatda şu ýylyň sekiz aýynda amala aşyrylan işler hem-de döwlet Baştutanymyzyň ozal beren tabşyryklarynyň ýerine ýetirilişi barada hasabat berdi.
Bellenilişi ýaly, Garaşsyz hem Bitarap Türkmenistan ikitaraplaýyn we köptaraplaýyn görnüşde oňyn hyzmatdaşlyk ugruna gyşarnyksyz eýerýär. Ýylyň başyndan bäri milli Liderimiziň daşary ýurtlara amala aşyran saparlarynyň, şeýle hem daşary ýurtlaryň birnäçesiniň we halkara guramalarynyň ýolbaşçylarynyň ýurdumyza bolan saparlarynyň netijeleri munuň aýdyň subutnamasydyr. Ikitaraplaýyn duşuşyklaryň we ýokary derejedäki gepleşikleriň barşynda netijeli hyzmatdaşlygy mundan beýläk-de pugtalandyrmaga we giňeltmäge gönükdirilen möhüm ylalaşyklar gazanyldy.
Umuman, 2017-nji ýylyň ýanwar-awgust aýlarynda Daşary işler ministrliginiň üsti bilen jemi 279 sany dürli derejedäki wekiliýet döwletimize sapar bilen geldi. Ýurdumyzda hem-de daşary ýurtlarda dürli derejeli maslahatlaryň, duşuşyklaryň we beýleki çäreleriň 157-si guraldy.
Türkmenistanyň Daşary işler ministrliginiň hem-de beýleki ýurtlaryň daşary syýasat edaralarynyň arasynda syýasy maslahatlaşmalary geçirmek yzygiderli häsiýete eýe boldy. Hasabat döwründe bu ugurda 27 duşuşyk guraldy.
Häzirki wagtda Türkmenistan dünýäniň 145 döwleti bilen diplomatik gatnaşyklary ýola goýdy.
Daşary ýurtlar bilen söwda-ykdysady we medeni-ynsanperwer hyzmatdaşlygy mundan beýläk-de giňeltmek maksady bilen, ýylyň başyndan bäri bilelikdäki hökümetara toparlarynyň birnäçe mejlisi hem-de ikitaraplaýyn işewürler forumlarynyň birnäçesi geçirildi.
Şunuň bilen birlikde, wise-premýer, daşary işler ministri “Aşgabat 2017” oýunlaryna hem-de oňa gabatlanylyp geçiriljek çärelere taýýarlyk görmek meseleleri boýunça hasabat berdi. Şunuň bilen baglylykda, V Aziýa oýunlaryna taýýarlyk görmek baradaky Ýerine ýetiriji komitet tarapyndan degişli toplumlaýyn işleriň alnyp barylýandygy bellenildi.
Hormatly Prezidentimiz Gurbanguly Berdimuhamedow hasabaty diňläp we ýurdumyzyň diplomatlarynyň öňünde durýan esasy wezipeler barada durup geçip, häzirki döwrüň ýagdaýyny we geljegini nazara almak bilen, gyzyklanma bildirýän daşary ýurtly hyzmatdaşlaryň ählisi bilen özara bähbitli hyzmatdaşlygy mundan beýläk-de ösdürmek üçin bar bolan kuwwatdan netijeli peýdalanmagyň wajypdygyny belledi.
Döwlet Baştutanymyz Türkmenistanyň mundan beýläk hem milli we tutuş dünýä bileleşiginiň bähbitlerine hem-de ählumumy parahatçylygyň we ösüşiň maksatlaryna laýyk gelýän dostluk we netijeli halkara hyzmatdaşlyk gatnaşyklaryny pugtalandyrmaga gönükdirilen syýasaty durmuşa geçirjekdigini belledi.
Şunuň bilen baglylykda, milli Liderimiz wise-premýere, daşary işler ministrine anyk tabşyryklary, şol sanda ýurdumyzyň oňyn başlangyçlaryny yzygiderli ilerletmäge we iş ýüzünde durmuşa geçirmäge degişli görkezmeleri berdi.
Hormatly Prezidentimiz Gurbanguly Berdimuhamedow Ýapyk binalarda we söweş sungaty boýunça V Aziýa oýunlaryna taýýarlyk görmek meselesine ünsi çekip, ýurdumyz üçin taryhy ähmiýete eýe bolan bu giň möçberli sport forumynyň hem-de oňa gabatlanylyp geçiriljek ähli çäreleriň ýokary guramaçylyk derejesini üpjün etmegiň wajypdygyny belledi.
Döwlet Baştutanymyz öňümizdäki dabaralarda halkymyzyň baý medeni däpleriniň hem-de asyrlaryň dowamynda emele gelen özboluşly dessurlarynyň öz beýanyny tapmalydygyny aýtdy. Munuň özi Aziadanyň çäklerinde geçiriljek çärelere milli öwüşgin çaýar hem-de olary ýatdan çykmajak waka öwrer diýip, hormatly Prezidentimiz aýtdy we degişli meseleleriň ählisiniň öz wagtynda çözülmegini berk gözegçilikde saklamagy tabşyrdy.
Türkmenistanyň Mejlisiniň Başlygy A.Nurberdiýewa şu ýylyň sekiz aýynda milli parlamentiň alyp baran işleri hem-de Ýaşulularyň maslahatyny geçirmäge görülýän taýýarlyk barada habar berdi.
Häzirki wagtda şu ýylyň 9-njy oktýabrynda Ahal welaýatynyň Ak bugdaý etrabynda geçiriljek Ýaşulularyň maslahatyna taýýarlyk görmek boýunça degişli işler alnyp barylýar. Maslahata taýýarlyk görmek bilen bagly guramaçylyk meseleleri bu işe jogapkär düzümleriň hemmesi bilen ylalaşykly çözülýär.
Döwlet Baştutanymyz habary diňläp, halkara hukugynyň umumy ykrar edilen kadalaryna laýyk gelýän döwrebap hukuk binýadynyň döredilmeginiň ýurdumyzda geçirilýän durmuş-ykdysady özgertmeleri kanunçylyk taýdan üpjün etmäge gönükdirilendigini belledi.
Hormatly Prezidentimiz Gurbanguly Berdimuhamedow öňde boljak Ýaşulularyň maslahaty barada durup geçmek bilen, umumymilli forumy ýokary derejede geçirmek üçin ähli çäreleri görmegi tabşyrdy.
Ministrler Kabinetiniň Başlygynyň orunbasary O.Gurbannazarow geçen ýylyň degişli döwri bilen deňeşdirilende şu ýylyň ýanwar-awgust aýlarynda söwda toplumynyň hem-de ykdysadyýetiň döwlete degişli bolmadyk ulgamynyň esasy pudaklary boýunça görkezijileri barada hasabat berdi.
Söwda we daşary ykdysady aragatnaşyklar ministrligi boýunça umumy haryt dolanyşygy 3 milliard 16,9 million manada, şol sanda bölek-haryt dolanyşygy 1 milliard 153,2 million manada deň bolup 13,3 göterim ösüş gazanyldy. Öndürilen önümleriň möçberi 181,4 million manada deň bolup 2,6 göterim artdy.
Haryt-çig mal biržasy tarapyndan ýanwar-awgust aýlarynda birža söwdalarynyň 162-si geçirilip, şolarda 10 müň 657 sany şertnama hasaba alyndy.
Hasabat döwründe Söwda-senagat edarasy tarapyndan 12,7 million manatlyk hyzmatlar ýerine ýetirilip, meýilnama 132,8 göterim berjaý edildi.
Türkmenistanyň Senagatçylar we telekeçiler birleşmesi boýunça şu ýylyň sekiz aýynda 525 million manatlyk senagat önümleri öndürilip, 35,8 göterim, 730 million manatlyk oba hojalyk we azyk önümleri öndürilip, 34,9 göterim ösüş gazanyldy. Ýerine ýetirilen gurluşyk-gurnama işleriniň pul görnüşindäki möçberi 3 milliard 963, 5 million manada deň boldy. Söwda dolanyşygy 7 milliard 729 million manada barabar bolup, geçen ýylyň degişli döwri bilen deňeşdirilende 8,1 göterim artdy. Hyzmatlar ulgamynda 658,6 million manatlyk işler ýerine ýetirilip, onuň möçberi 11,4 göterim artdy.
Hormatly Prezidentimiz Gurbanguly Berdimuhamedow wise-premýere “Aşgabat-2017” Oýunlaryna gatnaşyjylaryň iýmitini hem-de Olimpiýa şäherjiginiň desgalaryndaky söwda hyzmatlarynyň guralyşyna gözegçilik edilişini güýçlendirmegi tabşyrdy hem-de Aziadanyň üstünlikli geçirilmeginiň hyzmat ediş ulgamynyň toparynyň hem hünär ussatlygyna baglydygyny nygtady.
Döwlet Baştutanymyz azyk howpsuzlygynyň ýokary derejesini üpjün etmegi tabşyryp, milli aşhananyň hem-de halkara däpleriniň arasyndaky sazlaşygy saklamagyň, hünärmenleriň tagamnamalaryna bildirilýän hökmany talaplaryň ählisiniň doly berjaý edilmeginiň, şeýle hem hyzmat edýän işgärleriň ýokary hünär derejesinde taýýarlygynyň wajypdygyny belledi.
Söwda-senagat edarasynyň başlygy B.Gylyjow ýolbaşçylyk edýän düzüminiň ýurdumyzyň ykdysadyýetini döwrebaplaşdyrmaga ýardam bermek, maýa goýumlaryny çekmek boýunça alyp barýan işleri barada hasabat berdi.
Milli Liderimiz Söwda-senagat edarasynyň işiniň talaba laýyk gelmeýändigini belläp, bu edaranyň üstüne ýüklenen esasy wezipelere ünsi çekdi. Bu edara ýurdumyzyň ykdysadyýetini ösdürmäge ýardam bermek, onuň dünýä hojalyk ulgamyna goşulmagyny gazanmak, häzirki zaman senagat, maliýe hem-de söwda üpjünçilik ulgamlaryny emele getirmek maksady bilen döredildi diýip, hormatly Prezidentimiz Gurbanguly Berdimuhamedow aýtdy we telekeçilik işi üçin hem amatly şertleriň döredilmegini esasy wezipeleriň hatarynda görkezdi. Telekeçiligiň ähli görnüşlerini ösdürmäge hemmetaraplaýyn ýardam bermek, ýurdumyzyň telekeçileriniň daşary ýurt telekeçileri bilen söwda-ykdysady hem-de ylmy-tehniki gatnaşygyny giňeltmäge hemaýat etmek zerurdyr diýip, döwlet Baştutanymyz nygtady.
Öz Tertipnamasyna laýyklykda, Söwda-senagat edarasy biziň guramalarymyza we hususy telekeçilerimize alyp barýan işlerinde kömek bermelidir. Hojalyk işini amala aşyrmak, şol sanda daşary ýurtlarda amala aşyrmak bilen bagly meselelerde olara wekilçilik etmelidir hem-de olaryň bähbitlerini goramalydyr.
Hormatly Prezidentimiz Gurbanguly Berdimuhamedow türkmen harytlarynyň we hyzmatlarynyň daşary ýurtlara eksportyny ösdürmäge ýardam bermegiň möhüm wezipeleriň biri bolup durýandygyny aýdyp, daşarky bazarlarda işleri amala aşyrmakda hem-de söwda-ykdysady we ylmy-tehniki hyzmatdaşlygyň täze görnüşlerini özleşdirmekde ýurdumyzyň guramalaryna we hususy telekeçilerine iş ýüzünde hemaýat bermegiň wajypdygyny belledi.
Milli Liderimiz wise-premýer O.Gurbannazarowa, Söwda-senagat edarasynyň ýolbaşçysy B.Gylyjowa ýüzlenip, öz harytlarymyzyň halkara sergilerini diňe bir ýurdumyzda däl-de, eýsem, beýleki döwletlerde hem ýygy-ýygydan guramagy tabşyrdy. Şunuň bilen baglylykda, döwlet Baştutanymyz ikitaraplaýyn halkara ykdysady toparlarynyň beýleki döwletlerde mejlisleri geçirilýän döwürde şol ýurtlarda öz harytlarymyzyň, aýratyn-da, telekeçilerimiziň öndüren harytlarynyň sergilerini guramagyň wajypdygyna ünsi çekdi.
Eger şeýle çäreler guralsa, munuň özi biziň döwletimiziň ykdysady mümkinçiliklerini aýdyň görkezerdi, şertnamalaryň baglaşylmagyna ýardam bererdi. Bu bolsa, umuman alnanda, geçirilýän islendik serginiň esasy maksady bolup durýar diýip, hormatly Prezidentimiz Gurbanguly Berdimuhamedow aýtdy.
Şonuň ýaly-da, Söwda-senagat edarasy daşary ýurt firmalarynyň we guramalarynyň täjirçilik işini amala aşyrmagy üçin zerur bolan hyzmatlary hem üpjün etmelidir, beýleki döwletleriň Söwda-senagat edaralary bilen gatnaşyklary ýola goýmalydyr hem-de ösdürmelidir. Olar bilen ylalaşyklary baglaşyp, ykdysady we söwda çärelerini guramalydyr diýip, milli Liderimiz nygtady.
Döwlet Baştutanymyz şeýle hem daşary ýurtlaryň işewürler we jemgyýetçilik toparlarynyň, olara wekilçilik edýän guramalaryň wekiliýetlerini alyşmagyň zerurdygyny aýdyp, dürli halkara guramalarynyň işine hem gatnaşmagyň wajypdygyny belledi.
Milli Liderimiz ýurdumyzda we beýleki döwletlerde ýuridik şahslaryň hukuklaryna eýe bolan kärhanalary, birleşikleri hem-de guramalary döretmegiň möhümdigine ünsi çekdi. Şonuň ýaly-da, Söwda-senagat edarasynyň welaýat we garyşyk edaralaryny, bilelikdäki kärhanalary, söwda öýlerini, paýdarlar jemgyýetlerini hem-de beýleki kärhanalary döretmäge gatnaşmaly diýip, döwlet Baştutanymyz aýtdy.
Mejlisiň barşynda hormatly Prezidentimiz Gurbanguly Berdimuhamedow B.Gylyjowyň ýolbaşçylyk edýän edarasynyň döwlete degişli gurama däldigini belläp, edaranyň döwletimiziň hasabyna gurlan binasyny talaba laýyk ulanmagyň wajypdygyny nygtady.
Milli Liderimiz wezipe borçlaryny göwnejaý ýerine ýetirmän, işde goýberen kemçilikleri üçin Türkmenistanyň Söwda-senagat edarasynyň başlygy B.Gylyjowa käýinç yglan etdi.
Döwlet Baştutanymyz wise-premýer O.Gurbannazarowa ýakyn wagtda Söwda-senagat edarasynyň agzalary bilen ýygnak geçirmegi we bu edaranyň öňünde durýan wezipeleri hem-de olary amala aşyrmagyň ýollaryny ýene-de bir gezek ara alyp maslahatlaşmagy tabşyrdy.
Ministrler Kabinetiniň mejlisinde döwlet durmuşyna degişli başga-da birnäçe meselelere garaldy we olar boýunça degişli çözgütler kabul edildi.
Mejlisiň ahyrynda hormatly Prezidentimiz Gurbanguly Berdimuhamedow ýygnananlaryň ählisini ýetip gelen Bilimler we talyp ýaşlar güni hem-de mukaddes Gurban baýramy bilen tüýs ýürekden gutlady, olara berk jan saglyk, maşgala abadançylygyny, uly üstünlikleri, Sagdynlygyň we ruhubelentligiň ýylynda berkarar Watanymyzyň mähriban halkyna gülläp ösüş arzuw etdi.
TDH


c: text/html

text:
Tmhits näme?
Tmhits Merkezi Aziyanyn aýdymlaryny we wideokliplerini özünde jemleýän ilkinji Turkmen aýdym-saz saýty, Tmhits 2005-nji ýyldan bäri öz diňleýjilerine hyzmat edýän we wagta görä özünde birnäçe ösüşlere eýýe bolan saýtdyr. Doly maglumatlary Biz hakynda
bölüminde okap bilersiňiz.
Näme üçin hasap açmaly?
Tmhits-de taze hasap achyp:
- Aýdym we wideo ýükläp bolar
- Düşündirişleri okap we ýazyp bolar
- Reýtingde we sowalnamada gatnaşmak bolar
- Hususy pleýlistleri döredip we dostlaryň bilen paýlaşyp bolar
- Tmhits agzalary bilen habarlasyp bolar
- Tmhits täzeliklerinden habar alyp bolar
Ulanyş töleglimi?
Tmhits-de hasaba alyş, online radio hem-de aýdym we wideoklip diňlemek tölegsizdir.
Aýdymlara we wideokliplere nireden seretmeli?
Diňlemek islän aýdymlaryňyzy saýtyn baş sahypasyndaky Klipler
we Saz
bölümlerinden Ƶanrna görä, Aýdymçy adyna görä we Aýdymçynyň ýaşaýan döwletine görä saýlap diňläp bilersiňiz.
Näme üçin dünýä belli aýdymçylar Tmhitsde ýok? Michael Jakson ýa-da Alla Pugaçowa diňlemek isleýänler näme edip biler?
Tmhits Merkezi Aziýanyň aýdym-saz saýty bolanlygy sebäpli ol aýdymçylaryň eserleri bizde ýok. Eger beýle aýdymçylary diňlemek isleseňiz başga aýdym-saz saýtlary bar. Şeýle saýtlardan gözlemegiňizi maslahat berýäris.
Hasap nädip açmaly?
Tmhits-de hasap açmak üçin baş sahypadaky Agza boluň
bölümine girip ol ýerde soralan soraglara jogap bermek ýeterlikdir.
Eger giriş e-mailimi ýa-da açar sözümi unutsam näme bolar?
Eger-de siz giriş e-mailiňizi ýa-da açar sözüňizi unutsaňyz Agza girişi sahypasynyň aşagyndaky Men ulgama girip bilemok
atly bölüme girip, ol ýerdäki soraglara görä bizden
kömek sorap bilersiňiz.
Ulanyjy adymy üýtgedip bilýänmi?
Häzirki wagtda ulanyjylar öz ulanyjy adyny üýtgedip bilenok. Şahsy
sebäplere göra üýtgetmek isleseňiz bize
yüz tutup bilersiňiz.
Halaýanlarym näme?
Her aýdymyň we wideoklibiň aşagyndaky ýa-da aýdymçynyň sahypasyndaky gyzyl ýürek şekiline basyp aýdymy, wideoklibi we aýdymçyny halaýanlarym-a goşup bilersiňiz. Halaýanlarym bölümi halaýan aýdymçyňyzy we eserleriňizi islän wagtyňyz diňlemek üçin peýdalydyr.
Habarnama näme?
Tmhits hasaby bolan her agzanyň saýtdaky agzalar bilen habarlaşmaga mümkinçiligi bardyr. Ony hem habarnama bölümi arkaly amala aşyryp bilersiňiz.
Meniň websaýtym näme?
Saýtda islendik agzanyň maglumatlaryny görmek üçin ol agzanyň websaýtyna girmegiňiz ýeterlikdir.
Gözleg näme üçin gerek?
Tmhits-de islän aýdymlaryňyzy çalt tapmak üçin gözleg funksiýasyny peýdalanyp bilersiňiz
Aýdym nähili ýüklenilýär?
Saýta aýdym ýüklemek üçin baş sahypadaky ýükle bölümine girip düzgünnamany yzarlamaly.
Aýdymlar diňe MP3 formatda
Faýlyň iň uly möçberi 20 MB
Aýdymy ýüklemezden öň onuň Tmhits-de ýoklugyna göz ýetiriň
Ýüklenen aýdymlar müdirlik tarapyndan barlanandan soň saýtda elýeterlidir.
Näçe isleseňiz ýükläň! Bir aýdymy ýükländen soň, derrew beýleki aýdymy ýükläp bilersiňiz. Saýtda aýdymyňyzyň çykmagyna garaşmak hökman däl.
Wideoklip nähili ýüklenilýär?
Saýta wideoklip ýüklemek üçin baş sahypadaky ýükle
bölümine girip düzgünnamany yzarlamaly.
Faýlyň iň ýokary ölçegi 200 MB
Wideony ýüklemezden öň, gaýrat edip onuň Tmhitsde ýoklugyna göz ýetiriň.
Ýüklenen wideo ýolbaşçylar tarapyndan gözden geçirilenden soň saýtda elýeterli bolup bilýär.
Sizden bölümine islän mowzugyňyzdaky wideolary ýükläp bilersiňiz. Emma ýaş çäklendirilen wideolara Tmhits rugsat berenok.
Islegiňize görä ýükläň! Bir wideony ýükläniňizden soň, Siz şol wagtyň özünde Indiki faýllary ýükläp bilersiňiz. Size saýtda wideo görünýänçä garaşmak hökman däl.
Fotosuratlar nähili ýüklenilýär?
Saýta aýdymçynyň fotosuratyny ýüklemek üçin şol aýdymçynyň sahypasyndaky “Bu aýdymçynyň suratyny goş” bölümine girip goýup bilersiňiz.
Aýdymçy nähili hasap açmaly?
Registrasiya
geçen soñ bize ýüz tutuñ (mail @ tmhits . com), size Aýdymçy hasaby beriler.
Meniň aýdymlarymy menden habarsyz kim ýükleýär?
Tmhitsta herbir ulanyjy aydym/wideo yüklap biler. Egerde materialynyzy ayyrjak bolsanyz dowamyny okan.
Meniň aýdymymy göwnüme ýaramaýan hilde görsem näme etmeli?
Eger aýdymlaryňyzyň ýa-da wideoklipleriňiziň hilini halamasaňyz we sizde ondan gowy hilde bar bolsa, onda mail
tmhits.com e-mail arkaly biz bilen habarlaşyň. Biz islegiňize görä üýtgedip bileris.
Meniň we eserlerimiň ýalňyşlyklaryny nähili düzetmeli?
Eseriňizdäki we adyňyzdaky ýalňyşlyklary düzetmek üçin bize ýalňyşy we dogry gornüşini e-mail arkaly ugratsaňyz biz düzederis.
Göwne degiji sözler bilen ýazylan düşündirişleri aýryp bolýarmy?
Eger-de düşündirişde siziň şahsyýetinizi kemsidiji sözler bolsa onda aýyryp bileris. Aýyrmak üçin biz bilen habarlaşyp bilersiňiz.
Eserimiň saýtda bolmagyny islämok, näme edip bilerin?
Tmhits aýdymçynyň döredijilik hukugyny mydama hormatlaýar. Şonuň üçin eger öz aýdymlaryňyzyň biziň saýtymyzda bolmagyny islemeseňiz biz bilen habarlaşyp bilersiňiz.
CD we DVD-lerimi siziň saýtyňyzda satyp bilerinmi?
Howwa. Doly maglumatlar üçin biz bilen habarlaşyň.
Taýyn eserlerimden CD ýazyp bilersiňizmi?
Howwa, Tmhitsde taýyn aýdymlaryňyz üçin kämil derejede CD we DVD ýazmana doly mümkinçilik bar. Munuň üçin bir şertimiz bar, ol hem iň az 20 CD ýazdyrmak.
Köp aýdym we wideoklibim bar, size bersem özüňiz ýükleýäňizmi?
Howwa. Bu barada biz bilen habarlaşyň. Biz size islegiňize görä Türkmenistandaky salgymyzy ýa-da ABŞ-daky salgymyzy berip bileris.
Men näme üçin eserlerimi Tmhits-e goýmaly?
Siziň öz eserleriňizi Tmhits-e goýmak arkaly birnäçe peýdalar gazanyp biljegiňize ynanýarys:
- Ähli raýatlar tarapyndan we hususan ýaşlaryň arasynda tanalmak
- Muşdaklar bilen göni aragatnaşykda bolmak
- Biz sizi tölegsiz mahabatlandyrýarys
- Dünýä arenasyna adyňyzy cykarmak
- Hususy web sahypaňyz bolar

robotstxt: allowed

filter: keep


text:
Söz we iş
Bir gezek Nabeşima Aki no kami Şigemasa naharyny ortalaberende biri ony görmäge gelipdir-de, ol naharyny şo durşuna goýup, daş çykmaly bolupdyr. Muny gören hyzmatçylaryň biri saçak başyna geçip, onuň gutarman giden gowrulan balygyny iýmäge başlapdyr. Şol wagtam Aki han yzyna dolanyp gelipdir we öz naharyny iýip oturan hyzmatkäre gözi düşüp, aňk-taňk bolupdyr. Hyzmatçy aljyrap, turup gaçypdyr. Aki han onuň yzyndan ýumgugyny salgap gygyrypdyr: “Sen nähili ergeneksiz haýwan ekeniň, biriniň iýip oturan naharyny iýmäge neneň edip keşdiň çekdi?” Soň ol saçagyň başyna geçip oturdy-da, galan balygy iýdi.
Yamamote Tsunetomonyň “Hagakure” kitabyndan.
()


text:
Halk kän, adam ýok
Boris Akuniniň pähimlerinden
Entek buýsanjy bilesigelijiliginden güýçli aýal dünýä inenok.
Wyjdany arassalar däl, düýpden wyždansyzlar gowy uklaýar.
Halk kän, adam ýok.
Adama berlen lezzetleriň iň näzigi beýniňi işletmekdir.
Nirä seretmelidigini bilýän kişi irde-giçde öz görmek isleýän zadyny görer.
Islendik adamy başardygyňça, tä saňa öz sylag-hormaryňa mynasyp däldigini görkezýänçä syla.
Gorpa gaçyp barýan-da bolsaň, gorkudan gözleriň ýumma, gaýta iki tarapyňa-da seret, belki bir zatdan ýapyşyp bolar.
Bu dünýede senden diňe bir zat - seniň diri we bagtly bolmagyňy isleýän kimdir birleriniň bolmagy zerur.
Ylgaýanlaryň arasynda saklan, gygyrýanlaryň arasynda dym.
Ilki soragy dogry bermegi başarmaly. Bu işiň ýarysy. Işiň ikinji bölegi berlen jogaby eşitmegi başarmakdan ybarat.
Bagyşlap bolmaýan zatlar bar, geçirmesizi geçirseň, dünýäde deňagramlylyk bozulýar.


text:
Üns ber! Biziň saýtymyzyň esasy maksady Siziň saglyk babatdaky gözýetimiňizi giňeltmekdir. Şonuň üçin-de, saýtyň sahypalarynda berilýän maglumatlaryň esasynda öz-özüňi bejermek maslahat berilmeýär. Öz-özüňi bejermeklik düýpli kynçylyklara uçradyp, janyňyza howp salmagy ähtimal. Lukmanlar saýtyň üsti bilen size bejeriş berip bilenoklar. Lukmanlaryň jogaplary, makalalar, jemgyýetçiligiň teswirleri diňe maslahat hökmünde kabul edilmeli.
Ýürek aritmiýasy – ýüregiň oýandyryjylygynyň, ýygrylşynyň, ritminiň we uruş ýygylygynyň bozulmagy netijesinde ýüze çykýan kadadan daşary ýagdaýydyr.
Kadaly ýagdaýda ýürek bir minudyň dowamynda 60-80 gezek urýar. Ýüregiň her urgusynda onuň bölümleriniň yzygider ýygrylmagy bolup geçýär – ilki alynýürekler, soň mädejikler. Ýüregiň kadaly urgysyndan üýtgän islendik ýagdaýyna aritmiýa diýilýär.
Ýürek keselleriniň we ölümçiligiň statistikasynyň görkezişi ýaly, hemme ýürek keselleriniň arasynda ýurek ritmleriniň bozulmagyndan döreýän ölümçilik 10-15%-i düzýändir.
Käbir adamlaryň aňynda orun alan ýeke-täk ýalan düşünje olary ýalňyşlyga iterýär: haçan-da seni gaýgy-gam, gussa basanda, işleriň ugruna bolmadyk ýagdaýynda, 50 gramjyk aragy jyňkytmaly we sen dünýäň aladasyndan dynýaň... Elbetde, bu ýagdaý belli bir wagt aralygynda aladalardan dyndyryp biler. Ýöne uzak wagtlyk dowam edýän bu hereketler ol adam üçin has uly aladalary – dowamly arakhorlugy (alkogolizm keseli), oňa bolan baglylygy döredip başlar. Islendik araga bolan baglylygyň düýp sebäbini gaýgy-gama, streslere, şowsuzlyklara garşy durmaga başarnygyň ýoklugu bilen baglanyşdyryp bolar.
Ölümiň esasy sebäpleriniň hatarynda dünýä boýunça rak ikinji orny eýeleýär. 2015-nji ýylda bu keselden 8,8 mln adam ýogaldy. Dünýäde her bir altynjy ölümniň sebäbi rakdyr.
↪ Rakdan ölýänleriň 70%-e golaýy pes we orta derejeli girdeýjisi bolan döwletlerde ýaşaýarlar.
↪ Rakdan dörän ölümçiligiň takmynan 1/3 bölegi özüňi alyp barmagyň düzgünine we iymit tertibine bagly bolan esasy bäş sany töwekgelçilik bilen şertlenendir: beden agramynyň ýokary indeksi, miweleriň we gök önümleriň az iýilmegi, fiziki işjeňligiň ýoklugy, temmäkiniň we alkogol içginiň ulanylmagydyr.
↪ Ragyň ýüze çykmagynda esasy faktoryň biri temmäkiniň ulanylmagy bolup, şu keselden ölenler umumy görkezijiniň 22 %-ni tutýar.
Öýken emfizemasy – öýken dokumasynyň üýtgemegi netijesinde onuň çişip ulalmagy bilen häsiýetlendirilýän keseldir. Bu dowamly öýken keseliniň ady grek sözi bolan "emphysao" – çişirmek sözünden gelip çykýandyr.
Dürli sebäpler (öýken keselleri, himiki maddalar, şikesler) netijesinde öýkendäki alweolalaryň araçäkleri dargap, bronhlaryň şahalanýan uçlary giňeýändir. Öýkenler ýel berlen ýaly çişip, olaryň göwrümi ulalýandyr, öýken dokumasynda bolsa howa boşluklary (bully) döreýändir. Bu bolsa döş kapasasynyň çelek görnüşli giňelmegine getirýär. Çişip ulalan öýkeniň bölekleri onuň sag böleklerini basyp, tutuş howa alyşma hadysasynda bozulma döredýär. Şonuň bilen birlikde öýkeniçre basyş hem ýokarlanyp, öýken arteriýasynyň basylmagyna itergi berýändir. Şol bir wagtyň özünde dörän basyşy ýeňip geçmek üçin ýüregiň sag bölümleri hem uly agramlylyk bilen işleýärler. Bu bolsa ýürek myşsasynyň üýtgäp, onuň sag bölümleriniň giňelmegine we "öýken ýüreginiň" döremegine getirýändir.
Ginekomastiýa – erkek göwüsleriniň mäzli ýa-da ýag dokumalarynyň köpelmeginiň hasabyna bir taraplaýyn ýa-da iki taraplaýyn göwrüminiň ulalma ýagdaýydyr. Göwüsde gatylyk, göwüs mäzleriniň ulalmagy, ellenilip barlananda agyry, oňaýsyzlyk ýagdaýlary ýüze çykarylýar. Ginekomastiýada göwüs mäzleri 2-den 10 sm diametre çenli ulalyp bilýär. Ginekomastiýa sagdyn 13-14 ýaşly ýetginjekleriň arasynda 50-70% çenli, 40% töweregi – orta ýaşlylarda, 60-70% – gartaşan adamlarda ýüze çykýar. Ginekomastiýa erkek adamlarda fiziki oňaýsyzlyk we psihologiki kynçylyk döredýändir.
Duodenit – bu oniki barmak içegäniň (latyn dilinden – duodenum) nemli örtüginiň alawlama ýagdaýydyr. Ol iýmit siňdiriş ulgamyna degişli möhüm agza bolup, aşgazandan soň ýerleşýändir we inçe içegäniň başlangyjy bolup durýandyr. Onikibarmak içegede iýmit aşgazanasty mäziň bölüp çykarýan şiresi bilen işlenilýändir we sorulma taýynlanylýandyr. Ondan başga hem, onikibarmak içege iýmit siňdiriş ulgamyň işini we alyş-çalyş hadysalary sazlamaga kömek edýän gormonlary işläp çykarmaga gatnaşýandyr.
Kerlik – bu eşitmek ukybynyň doly ýa-da bölekleýin (gulagy agyrlyk, eşidişiň peselmegi) peselmegidir. Bu ýagdaýdan ilatyň 5%-e golaýy ejir çekýändir. Bu keselde adam düýbünden eşitmeýär ýa-da eşidişiň pesligi sebäpli sözleri aýyl-saýyl edip bilmeýär. Şol sebäpli hem adam başga adamlar bilen sözleşip bilmeýär we onuň beýleki adamlar bilen gatnaşygy kynlaşýar.
Lipoma – ýag dokumasyndan emele gelýän howply bolmadyk täze döremedir. Köplenç deriniň üstki gatlagynyň aşagynda ýerleşip, ýekeje çiş bolup ýüze çykýarlar, ýöne deriniň hemme gatlagynda, hat-da myşsa gatlaklarynda hem peýda bolup, köpleýin hem ýüze çykyp bilýärler. Lipomalaryň ösüşinde howply çiş keseline geçmek töwekgelçiligi örän kiçi bolup, ol haýal ösýändir.
Lipomanyň derasty ösýän görnüşi has köp duş gelip, peýda bolýan lipomanyň 95% görnüşi ýekelikde ýüze çykýandyr. Toparlaýyn ýüze çykýan görnüşleri endokrin näsazlyklary bolan adamlarda köp gabat gelýär. Şeýle hem köplük bolup ýüze çykýan görnüşi erkek adamlara garanyňda, aýallarda ýygy duşýar.
Damaryň içki diwarynyň gaýnaglamagy we şonuň netijesinde diwarda trombyň (gan lagtasy) emele gelmegine – tromboflebit diýilýär. Köplenç tromboflebit aýaklarda duş gelse-de, aýratyn ýagdaýlarda ol ellerde, döş kapasa wenalarynda we boýun wenalarynda hem emele gelip bilýär. Damaryň diwarynda tromb emele gelmän gaýnaglama hadysasy dörände flebit barada aýdylýandyr.
Использование и распространение материалов рекомендуется, однако, воспроизводство и публикации копий материалов не могут быть использованы в коммерческих целях. Дальнейшее использование разрешается в соответствии с условиями лицензии Creative Commons.
Use and dissemination of the materials is encouraged; however, reproduction and cross-posting of copies may not be used for commercial purposes. Further usage is permitted under the terms of the Creative Commons License.
Materiallary ulanmak we ýaýratmak maslahat berilýär. Emma materiallaryň göçürme nusgalaryny gazanç maksady bilen gaýtadan işläp çap etmek gadagandyr. Bu materaillary mundan beýläk Creative Commons lisenziýasynyň şertlerine laýyklykda ulanmak rugsat edilýär.


text:
Ýene bir rekord
Adam aýtdy:
"1970-nji ýyllaryň aýagynda uniwersitetde Gandym Ballynyň sapagyny alyp, köne türkmen ýazuwyny öwrenen bir student oba kanikula gidende, çagasy bolmaýan gelnejesiniň molladan alan dogasyny açyp okapdyr. Görse, doga diýilýände ’Itim-itim, itime, itiň s...i g...ňe, dogurdyň nä s...e, dogurmadyň nä s...me’ diýlip ýazylan eken. Bu doga-tumaryň mazmuny birki günde ol studentiň 70 kursdaşyna mälim boldy, soň bütin fakultete, ondan soň uniwersitete, beýleki okuw jaýlarynyň studentlerine we mugallymlaryna, Aşgabada we bütin ýurda ýaýrady. ’Bütin ýurda ýaýrady’ diýýänimiň sebäbi, men uniwersiteti gutaryp, žurnalist bolup işledim we ýurduň çar künjeginde iş saparynda boldum. Gazetiň tabşyrygyndan soň, görşen, duşuşan adamlarymyň ýanynda özümi gyzyklandyrýan meseleler hakynda, şol sanda bilgiçler, islendik dert üçin doga satýan mollalar hakynda-da sorardym. Şonda köp ýerde ’itim-itimli’ doganyň mazmunyny täzeden diňlemeli boldum. Diýjek bolýanym, adamlar bisowatlyga gülýärdiler. Emma garaşsyz ýurt bolup, çagalarymyza has gowy bilim bermek, olary özümizden has ösdürmek barada eden arzuwymyz başa barmady. Magaryf ýykyldy, saglygy saklaýyş çökdi, adamlar ýene-de köpçülikleýin molla, bilgije ýykylyp başladylar. Obalarda derdine derman, ýüregine ynanç ýa göwnüne direg gözleýän çäresiz adamlaryň, esasanam aýallaryň ol ýa bu ýerde dörän täze bilgije topar-topar bolup, awtobus tutup gidýändigini eşidýärin... Beýle çalt şeýle yza gaýdyp bileris öýtmändim. Bizi, eger her ýyl doga satýan mollalara, palçy-bilgiçlere ýüz tutýan adamlaryň sanyny we bu sanyň ösüşini dokumentleşdirsek, öňe gitmek däl, yza gaýtmak meselesinde hem Ginnesiň rekordlar kitabyna girizerler..."


text:
Kim kúshti?
Kim kúshti?
Erte, erte, erte eken,
Eshki júni bórte eken.
Qyrǵaýyly qyzyl eken.
Quıryq júni uzyn eken.
Qyrǵaýyly qyrqyldap,
Jaltyr muzǵa syrtyldap,
Alshaıa kelip qonypty,
SHaty aırylyp qalypty.
Qısaıa jatyp qyrǵaýyl
Sonda muzdan surapty:
- Muz, muz, sen neden kúshti boldyń?
- Men kúshti bolsam, baýyrymdy jańbyrǵa testirmes edim.
- Jańbyr, jańbyr, sen neden kúshti boldyń?
- Men kúshti bolsam, jerge jutqyzar ma edim.
- Jer, jer, sen neden kúshti boldyń?
- Men kúshti bolsam, kók shópke baýyrymdy jardyrmas edim.
- Kók shóp, kók shóp, sen neden kúshti boldyń?
- Men kúshti bolsam, kók toqty moınymnan julqymas edi.
- Kók toqty, kók toqty, sen neden kúshti boldyń?
- Men kúshti bolsam, kók shunaq qasqyrǵa quıryǵymdy julqytpas edim.
- Qasqyr, qasqyr, sen neden kúshti boldyń?
- Men kúshti bolsam, kók myltyqqa quıryǵymdy oıdyrmas edim.
- Kók myltyq, kók myltyq, sen neden kúshti boldyń?
- Men kúshti bolsam, qońyr sholaq tyshqanǵa biltemdi qıdyrmas edim.
- Tyshqan, tyshqan, sen neden kúshti boldyń?
- Men kúshti bolsam, qumyrsqaǵa inimdi aldyrmas edim.
- Qumyrsqa, qumyrsqa, sen neden kúshti boldyń?
- Alty batpan aýyrdy arqalaǵan kúshtimin, jeti batpan aýyrdy jelkelegen kúshtimin, - degen eken qumyrsqa.
Qaynaq: Balalar álemi


text:
öňki forumyň postlaryny ýaňja geçirip bolduk. suratlar, youtube aňry bäri hemmesi işleýär. häzir köne ýazgylar öňinçä çykyp dur. şuny düzeltjek bolýan häzir. ganymat wagt aldy ýöne böwrüme dürtüp ýatyrmany durdy, häzir suwa düşüp hez edip ýataryn :)
Köne forum ýazgylary täze sistema geçirildi
-
Farabi
11 years ago
häzir köne ýazgylar öňinçä çykyp dur. şuny düzeltjek bolýan häzir.düzeltdim.
-
Farabi
11 years ago
- ah! sahypalama (pagination) ýarylypdyr!
-
lebaply
11 years ago
- tuweleme
-
Batyrgyz
11 years ago
- Farabi \"jennet nahilika\" diyen mowzukdaky teswirler barik gechipdirler.
a \" kone forum yazgylary taze sistema
gechirildi\" diyen temadaky teswirler \" jennet nahilika\" diyene gechene menzeyar.....
-
Farabi
11 years ago
- hawa batyrgyz, şeýleräk bulaşyklyk bolupdyr. ýaman ukyly. kelle gowy däl şu wagt. garaş häzir düzeltjek.
-
Farabi
11 years ago
Farabi \"jennet nahilika\" diyen mowzukdaky teswirler barik gechipdirler.düzeltdim :)
-
Farabi
11 years ago
- öňki forum ulanyjylary, täzeden registrassiýa etseňiz öň forumda ýazanlaryňyz siziň adyňyza bagly bolup görünmez. şonuň üçin öň registrassiýa eden nikiňiziň açarsözü gerek bolsa foruma registrassiýada ulanan e-mail adresiňizden bize hat ýazsaňyz açarsözüňizi goýbereris.


text:
Gümrük gözegçiligi
Harytlary erkin gümrük zolagy (erkin ammar) gümrük düzgünine ýerleşdirmegiň şertleri hem-de ol gümrük düzgünini ulanmagyň we tamamlamagyň Tertibi
Türkmenistanyň Döwlet gümrük gullugynyň başlygynyň 2018-nji ýylyň 8-nji noýabrynda çykaran 114 belgili buýrugy bilen tassyklanan Harytlary erkin gümrük zolagy (erkin ammar) gümrük düzgünine ýerleşdirmegiň şertleri hem-de ol gümrük düzgünini ulanmagyň we tamamlamagyň Tertibi (Türkmenistanyň Adalat ministrliginde 2018-nji ýylyň 25-nji dekabrynda 1180 san bilen bellige alnan) I bap. Umumy düzgünler 1. Harytlary erkin gümrük zolagy (erkin ammar) gümrük düzgünine ýerleşdirmegiň şertleri hem-de ol gümrük düzgünini ulanmagyň we tamamlamagyň Tertibi (mundan b...
Gümrük edaralarynyň hyzmatlary üçin tölegleri tölemegiň Tertibi
Türkmenistanyň Döwlet gümrük gullugynyň başlygynyň 2018-nji ýylyň 15-nji martynda çykaran 28-nji belgili buýrugy bilen tassyklanan Gümrük edaralarynyň hyzmatlary üçin tölegleri tölemegiň Tertibi (Türkmenistanyň Adalat ministrliginde 2018-nji ýylyň 4-nji maýynda 1136 san bilen bellige alnan), I. Umumy düzgünler 1. Gümrük edaralarynyň hyzmatlary üçin tölegleri tölemegiň Tertibi (mundan beýläk - Tertip) «Gümrük gullugy hakynda» Türkmenistanyň Kanunynyň 15-nji maddasyna we Türkmenistanyň Döwlet gümrük gullugy hakyndaky Düzgünnama laýyklykda işlenilip taýýarlanyldy hem-de T...
Türkmenistanyň çäginde çapar poçtasynyň hyzmatlaryny edýän şahslaryň gümrük serhedinden geçirýän harytlaryny gümrük taýdan resmileşdirmegiň TERTIBI
(Türkmenistanyň Adalat ministrliginde 2018-nji ýylyň 23-nji aprelinde 1132 san bilen bellige alnan, Döwlet gümrük gullugynyň başlygynyň, Türkmenistanyň Aragatnaşyk ministriniň we «Türkmenhowaýollary» gullugynyň başlygynyň 2018-nji ýylyň 13-nji martynda çy I. Umumy düzgünler 1. Türkmenistanyň çäginde çapar poçtasynyň hyzmatlaryny edýän şahslaryň gümrük serhedinden geçirýän harytlaryny gümrük taýdan resmileşdirmegiň Tertibi (mundan beýläk-Tertip) Türkmenistanyň Gümrük we Howa kodekslerine, «Aragatnaşyk hakynda», «Işiň aýry-aýry görnüşlerini ygtyýarlylandyrmak hakynda» Türkmenistanyň Kanu...
Türkmenistanyň Döwlet gümrük gullugynyň başlygynyň buýrugy bilen Harytlar demir ýol ulag serişdelerinde daşalanda içerki gümrük üstaşyrynyň aňryçäk möhleti bellenildi
Harytlar demir ýol ulag serişdelerinde daşalanda içerki gümrük üstaşyrynyň aňryçäk möhletini içerki gümrük üstaşyryna rugsat alnan gününden şu aýratyn halatlarda ýigrimi gün diýip bellenildi: harytlar Türkmenistanyň gümrük çäginden alnyp gidilende, serhetleşýän goňşy döwletiň kabul edip ýetişmeýändigi ýa-da deňiz gämileriniň daşap ýetişmeýändigi sebäpli demir ýol ulag serişdeleriniň Türkmenistanyň serhetýaka demir ýol bekedinde kadadan artyk toplanan ýagdaýlarynda; harytlar Türkmenistanyň gümrük çägine getirilende, ýük alyjynyň düşürip ýetişmeýändigi sebäpli, demir ýol ulag serişdeleriniň ba...
Awtoulag serişdelerini, motosiklleri, traktorlary hem-de ýörite ulaglary, tehnikalary Türkmenistanyň çägine goýbermegiň Tertibi
Türkmenistanyň Döwlet gümrük gullugynyň başlygynyň, Türkmenistanyň Awtomobil ulaglary ministriniň, Türkmenistanyň Içeri işler ministriniň 2017-nji ýylyň 17-nji noýabrynda çykaran 638/197-Ö/275 belgili buýrugy bilen tassyklandy Awtoulag serişdelerini, motosiklleri, traktorlary hem-de ýörite ulaglary, tehnikalary Türkmenistanyň çägine goýbermegiň Tertibi I. Umumy düzgünler 1. Awtoulag serişdelerini, motosiklleri, traktorlary hem-de ýörite ulaglary, tehnikalary Türkmenistanyň çägine goýbermegiň Tertibi (mundan beýläk-Tertip) Türkmenistanyň Gümrük kodeksi...
DURNUKLY ÖSÜŞ MAKSATLARYNY AMALA AŞYRMAK BILEN ULAGLARYŇ ÄHLI GÖRNÜŞERINIŇ ARABAGLANŞYGYNY BERKITMEK
BIRLEŞEN MILLETLER GURAMASYNYŇ BAŞ ASSAMBLEÝASY «DURNUKLY ÖSÜŞ MAKSATLARYNY AMALA AŞYRMAK BILEN ULAGLARYŇ ÄHLI GÖRNÜŞERINIŇ ARABAGLANŞYGYNY BERKITMEK» KARARNAMANY KABUL ETDI 2017-nji ýylyň 20-nji dekabrynda Birleşen Milletler Guramasynyň Baş Assambleýasynyň 72-nji sessiýasynyň 74-nji mejlisinde «Durnukly ösüş maksatlaryny amala aşyrmak bilen baglylykda ulaglaryň ähli görnüşleriniň arabaglanyşygyny berkitmek» atly kararnama (rezolýusiýa) Birleşen Milletler Guramasynyň ähli agza ýurtlary tarapyndan biragyzdan kabul edildi. Bu Resminama 74 sany döwlet bilelikde dörediji hökmünde çykyş etdi. Kar...
Eksport edilmegi bilen bagly Türkmenistanyň gümrük çäginden daşyna çykarylanda sertifikatlaşdyrylmaga degişli önümleriň SANAWY
Türkmenistanyň Prezidentiniň 2016-njy ýylyň 5-nji fewralyndaky 14594-nji karary bilen Eksport edilmegi bilen bagly Türkmenistanyň gümrük çäginden daşyna çykarylanda sertifikatlaşdyrylmaga degişli önümleriň Sanawy tassyklandy. Eksport edilmegi bilen bagly Türkmenistanyň gümrük çäginden daşyna çykarylanda sertifikatlaşdyrylmaga degişli önümleriň SANAWY I. Uglewodorod önümleri - Çig nebit we nebit önümleri - Tebigy gaz - Suwuklandyrylan gaz - Gaz kondensaty - Polietilen - Polipropilen II. Oba hojalyk önümleri - Pagta we pagta süýümi - Bugdaý we...
Wagtlaýyn getirmek gümrük düzgüni hakynda Düzgünnama
Türkmenistanyň Döwlet gümrük gullugynyň 2012-nji ýylyň 7-nji maýynda çykaran № 250 B U Ý R U G Y Wagtlaýyn getirmek gümrük düzgüni hakynda Düzgünnamany tassyklamak barada Türkmenistanyň Gümrük Kodeksinin düzgünlerini ýerine ýetirmek we harytlar wagtlaýyn getirmek gümrük düzgünine ýerleşdirilen mahaly gümrük gözegçiligini guramagy we resmileşdirmegi kämilleşdirmek maksady bilen, buýurýaryn: 1. Wagtlaýyn getirmek gümrük düzgüni hakynda Düzgünnamany tassyklamaly (goşulýar). 2. Şu buýrugyň ýerine ýetirilişine Gümrükhanalaryň başlyklary gözegçilik etmeli. Türkmenistanyň Döwlet gümrük...
Wagtlaýyn alyp gitmek gümrük düzgüni hakynda Düzgünnama
Türkmenistanyň Döwlet gümrük gullugynyň 2012-nji ýylyň 13-nji iýunynda çykaran № 330 B U Ý R U G Y Wagtlaýyn alyp gitmek gümrük düzgüni hakynda Düzgünnamany tassyklamak barada Türkmenistanyň Gümrük Kodeksiniň düzgünlerini ýerine ýetirmek we harytlar wagtlaýyn alyp gitmek gümrük düzgünine ýerleşdirilen mahaly gümrük gözegçiligini guramagy we resmileşdirmegi kämilleşdirmek maksady bilen, buýurýaryn: 1. Wagtlaýyn alyp gitmek gümrük düzgüni hakynda Düzgünnamany tassyklamaly (goşulýar). 2. Türkmenistanyň Ýustisiýa ministrligi tarapyndan 1999-njy ýylyň 25-nji martynda 205 san bilen belli...
Paçsyz söwda dükanlary hakynda Düzgünnama
TÜRKMENISTANYŇ DÖWLET GÜMRÜK GULLUGYNYŇ 2010-NJY ÝYLYŇ 29-NJY DEKABRYNDA ÇYKARAN № 522 BUÝRUGY Paçsyz söwda dükanlary hakynda Düzgünnamany tassyklamak barada Gümrük gözegçiligine degişli harytlary paçsyz söwda gümrük düzgüninde resmileşdirmegi kämilleşdirmek hem-de bu gümrük düzgüninde resmileşdirilen harytlaryň paçsyz söwda dükanlaryna ýerleşdirilişini we olara hasabatlygy tertipleşdirmek maksady bilen, buýurýaryn: 1. Paçsyz söwda dükanlary hakynda Düzgünnamany tassyklamaly (goşulýar). 2. Türkmenistanyň Ýustisiýa ministrligi tarapyndan 1999-njy ýylyň 25-nji martynda 204 san b...
OKUW ESBAPLARYNY TÜRKMENISTANYŇ GÜMRÜK SERHEDINDEN GEÇIRMEGIŇ TERTIBI
OKUW ESBAPLARYNY TÜRKMENISTANYŇ GÜMRÜK SERHEDINDEN GEÇIRMEGIŇ TERTIBI Türkmenistanyň Bilim ministrligi we Türkmenistanyň Döwlet gümrük gullugy tarapyndan 2010-njy ýylyň 1-nji martynda tassyklanyldy 1. Şu Tertip Türkmenistanyň Gümrük kodeksine, «Önümleriň we hyzmatlaryň sertifikasiýasy hakynda», «Bilim hakynda» Türkmenistanyň kanunlaryna laýyklykda işlenip taýýarlanyldy we okuw esbaplaryny (depderler, umumy depderler, okuwcy gündelikleri, surat we cyzuw depderleri (albomlar), portfeller we ş.m.) Türkmenistana getirmegi düzgünleşdirýär. 2. Okuw esbaplarynyň bezeginde ýaşlaryň ruhy we a...
Halkara poçta ugratmalarynda Türkmenistanyň gümrük serhedinden geçirilýän harytlara gümrük gözegçiligini geçirmegiň Tertibi
Türkmenistanyň Döwlet Gümrük gullugynyň 2012-nji ýylyň 31-nji martynda çykaran № 204 B U Ý R U G Y Halkara poçta ugratmalarynda Türkmenistanyň gümrük serhedinden geçirilýän harytlara gümrük gözegçiligini geçirmegiň Tertibini tassyklamak barada Türkmenistanyň Gümrük kodeksiniň talaplaryny ýerine ýetirmek we halkara poçta ugratmalaryna gümrük gözegçiligini we barlagyny kämilleşdirmek maksady bilen, buýurýaryn: 1. Halkara poçta ugratmalarynda Türkmenistanyň gümrük serhedinden geçirilýän harytlara gümrük gözegçiligini geçirmegiň Tertibini tassyklamamly (goşulýar). 2. Şu buýrugyň ýeri...
Gümrük gözegçiligine degişli harytlary wagtlaýyn saklamagyň tertibi hakyndaky Düzgünnama
Türkmenistanyň Döwlet gümrük gullugynyň 2009-njy ýylyň 7-nji ýanwarynda çykaran № 15 B U Ý R U G Y Gümrük gözegçiligine degişli harytlary wagtlaýyn saklamagyň tertibi hakyndaky Düzgünnamany tassyklamak barada Türkmenistanyň gümrük çäklerine getirilýän harytlara gümrük gözegçiligi çäreleriniň amala aşyrylyşyny tertipleşdirmek maksady bilen, buýurýaryn: 1. Gümrük gözegçiligine degişli harytlary wagtlaýyn saklamagyň tertibi hakyndaky Düzgünnamany tassyklamaly (goşulýar). 2. Şu buýrugy Türkmenistanyň gümrükhanalaryna ýerine ýetirmek üçin ibermeli. 3. Şu buýrugyň ýerine ýetirilşine gümr...
DÖWLETIŇ PEÝDASYNA ÝÜZ DÖNDERMEK GÜMRÜK DÜZGÜNI HAKYNDA DÜZGÜNNAMA
DÖWLETIŇ PEÝDASYNA ÝÜZ DÖNDERMEK GÜMRÜK DÜZGÜNI HAKYNDA DÜZGÜNNAMA Türkmenistanyň Döwlet gümrük gullugy tarapyndan 2005-nji ýylyň 4-nji aprelinde tassyklanyldy I. Umumy düzgünler 1.1. Döwletiň peýdasyna ýüz döndermek - munuň özi gümrük düzgüni bolup, onda Türkmenistanyň gümrük çägine getirilen we gümrük gözegçiligi astynda duran harytlar salgytlary, gümrük paçlary tölenmezden we Türkmenistanyň kanunlarynda bellenilen ykdysady taýdan düzgünleşdirmegiň çäreleri ulanmazdan döwletiň eýeçiligine muzdsuz geçirilýär. 1.2. Şu Düzgünnamanyň maksatlary üçin haryt hökmünde Türkmenistanyň gümr...
Harytlary ýok etmek gümrük düzgünı hakynda Düzgünnama
Harytlary ýok etmek gümrük düzgünı hakynda Düzgünnama Türkmenistanyň Döwlet gümrük gullugy tarapyndan 2005-nji ýylyň 4-nji aprelinde tassyklanyldy I. Umumy düzgünler 1.1. Harytlary ýok etmek - gümrük düzgüni, munda Türkmenistanyň gümrük çäginde gümrük gözegçiligi astynda durýan harytlar salgytlar, gümrük paçlary we ýygymlary tölenmezden, şeýle hem Türkmenistanyň kanunlarynda bellenilen ykdysady taýdan düzgünleşdirmegiň çäreleri ulanylmazdan ýok edilýär, şol sanda ulanyp bolmaz ýaly ýaramsyz ýagdaýa getirilýär. 1.2. Şu düzgünnamanyň maksatlary üçin haryt hökmünde Türkmenistanyň gümr...
№ 208 25.03.99 - HARYTLARY GÜMRÜK GÖZEGÇILIGI ASTYNDA GAÝTADAN IŞLEMEGIŇ GÜMRÜK DÜZGÜNI HAKYNDA DÜZGÜNNAMA
Türkmenistanyň Döwlet gümrükhanasynyň 1999-njy ýylyň 5-nji martynda çykaran № 6 buýrugy bilen tassyklanyldy HARYTLARY GÜMRÜK GÖZEGÇILIGI ASTYNDA GAÝTADAN IŞLEMEGIŇ GÜMRÜK DÜZGÜNI HAKYNDA DÜZGÜNNAMA 1. Umumy düzgünler 1.1. Harytlary gümrük gözegçiligi astynda gaýtadan işlemek-gümrük düzgünidir, şunda daşary ýurt harytlary, soňra erkin dolanyşyga goýbermek bilen, gümrük gözegçiligi astynda harytlara ykdysady syýasatyň çäreleriňi ulanmak arkaly Türkmenistanyň gümrük territoriýasynda gaýtadan işlemek üçin bellenilen tertipde peýdalanylýar. 2. Harytlary gaýtadan işle...


text:
Türkmenistanyň Gurluşyk we binagärlik ministrliginiň “Gurluşyk we binagärlik sport kluby” hojalyk müdirliginiň ussat türgenleriniň “Aşgabat 2017” oýunlarynda gazanan ýeňişleri bütin dünýäniň sport janköýerlerini buýsanja besledi
Dünýä giňişliginde erkinligiň, dost-doganlygyň, gülläp ösüşiň we sportuň mekany bolan ýurdumyzyň paýtagty Aşgabatda hormatly Prezidentimiz Gurbanguly Berdimuhamedowyň başlangyjy boýunça 2017-nji ýylyň 17-27-nji sentýabry aralygynda geçirilen Ýapyk binalarda we söweş sungaty boýunça V Aziýa oýunlary dünýä sportunda täze sahypany açdy. Paýtagtymyzda “Aşgabat 2017” oýunlarynyň açylmagy Aşgabadyň parahatçylyk dörediji we iri halkara derejedäki sport merkezi hökmünde ykrar edilmegi üçin giň mümkinçilikleri açdy. Paýtagtymyzyň jümmüşinde bina edilen deňi-taýy bolmadyk Olimpiýa şäherçesi sebitde iri toplum bolmak bilen, ýurdumyzyň täze belentliklerine we sport ulgamyndaky üstünliklere bolan gyzyklanmalarynyň aýdyň beýanyna öwrüldi.
“Aşgabat 2017” oýunlary oňa gatnaşýanlaryň düzümi we sport ýaryşlarynyň sanawy boýunça özboluşly häsiýete eýedir. Olar Merkezi Aziýa döwletleriniň arasynda ilkinji gezek geçirilmek bilen, sebitde sportuň ösdürilmegine kuwwatly itergi berdi. Bu ýaryşlaryň taryhynda ilkinji gezek Aziýa yklymyndan başga-da Okeaniýa döwletleriniň 19-syndan türgenler gatnaşyp, umuman, 65 topar sportuň 21 görnüşi boýunça güýç synanyşdylar.
Bütin dünýäde gyzgyn goldaw tapan “Aşgabat 2017” oýunlarynyň dowamynda Türkmenistanyň ýygyndy toparynyň umumy hasapda uly tapawut bilen öňdeligi ynamly eýelemegi ýurdumyzda sport forumyna düýpli taýýarlyk görlendigini äleme aýan etdi.
Şeýle belent ýeňişleri gazanmakda ýurdumyzyň ähli ulgamlarynyň işjeň gatnaşandygyny belläp geçmek möhümdir. Olaryň hatarynda özünde başarjaň, ezber we tutanýerli türgenleriň ençemesini birleşdirýän Türkmenistanyň Gurluşyk we binagärlik ministrliginiň “Gurluşyk we binagärlik sport kluby” hojalyk müdirliginiň ussat türgenleri-de bar.
“Aşgabat 2017” oýunlary adamzat jemgyýetini hereketlendiriji güýje eýe edýän sportuň ýaýbaňlanmagyna, adam mümkinçilikleriniň doly açylmagyna ýardam etdi. Şeýle giň mümkinçilikleriň çäginde “Gurluşyk we binagärlik sport kluby” hojalyk müdirliginiň ussat türgenleri sport forumynyň şowhunly dowamynda dürli ugurlarda üstünlikli çykyş edip, dünýä türgenleriniň arasynda özleriniň ýokary başarjaňlygyny görkezdiler.
Bilşimiz ýaly, göreş türgenlerden güýjermenligi, erjelligi we tutanýerliligi talap edýär. Bu gyzykly göreş hemişe erjel pälwanlary saýlaýar. Şeýle ýaryşda “Gurluşyk we binagärlik sport kluby” hojalyk müdirliginiň ussat türgeni Gylyç Jumaýew (90 kg) ussatlyk görkezmegi başardy. Ol türkmen milli göreşiniň nusgawy görnüşi boýunça taýsyz pälwanlygyny görkezip, altyn medala mynasyp bolmak bilen, hormat münberiniň birinji basgançagyna çykmagy başardy. Guşakly göreşiň erkin usuly boýunça geçirilen bäsleşikde bolsa ol bürnç medala mynasyp boldy.
Çekeleşikli geçen türkmen milli göreşi “Gurluşyk we binagärlik sport kluby” hojalyk müdirliginiň ýene bir ussat türgenine üstünlik getirdi. Ol ezber pälwan Mälik Annabaýew. Çekeleşikli oýunda Mälik (55 kg) kümüş medala mynasyp boldy.
Aşgabat Aziadasynda ýurdumyzyň 3х3 basketbol boýunça zenanlar ýygyndysy ýaryşyň bürünç medalyna eýe boldy. Munuň özi “Gurluşyk we binagärlik sport kluby” hojalyk müdirliginiň bu toparynyň diňe bir basketbol boýunça däl, eýsem, toparlaýyn ýaryşlaryň ählisindäki ilkinji medalydyr. Şeýlelikde, toparyň ezber oýunçylary Aýna Gökowa, Bahar Mahmutowa, Watentina Meredowa bürünç medal gowşuryldy.
Ýapyk binalarda we söweş sungaty boýunça V Aziýa oýunlarynda futzal boýunça ýaryş hem diýseň çekeleşikli geçdi. Bu oýunlarda Türkmenistanyň ýygyndysynda çykyş eden “Gurluşyk we binagärlik sport kluby” hojalyk müdirliginiň oýunçylary Serdar Rejepow, Allaberdi Meredow, Ahmet Allaberdiýew, Şöhrat Baýramow, Watan Ataýew aýratyn tapawutlandylar. Şeýlelikde futzalçylar umumy oýunlaryň jemi boýunça 5-nji orny eýelediler.
Şu ýerde “Aşgabat 2017” oýunlaryny şowhunly pursatlara beslän kuraş oýnuna Türkmenistanyň Gurluşyk we binagärlik ministrligi hemaýatkärlik edendigini belläp geçmek möhümdir. Bu oýunda dünýä türgenleri 2 altyn medal, 7 kümüş medal hem-de 11 sany bürünç medal gazandylar.
Her bir üstünlik ynsan ruhuny buýsanja we şatlyga besleýär. Biz geljekde hem Türkmenistanyň Gurluşyk we binagärlik ministrliginiň “Gurluşyk we binagärlik sport kluby” hojalyk müdirliginiň ussat türgenlerine ýeňişli menzilleri arzuw edýäris.
Atamyrat ŞAGULYÝEW,
“Türkmenistanyň gurluşygy we binagarligi”


text:
"Eni Türkmenistan Limited" kompaniýasy
N9 - 10079843 King Kobra kysymly Wibroelek üçin dürli kömekçi serişdeleri we ýokarky herekete getiriji ulgam üçin gidrawliki turbalar
satyn almak barada tenderi yglan edýar.
Bäsleşigiň möhleti 05/06/2019, sagat...
«Türkmennebit» Döwlet konserni Bäsleşik komissiýasynyň adyndan № 274 belgili açyk bäsleşigi gaýtadan yglan edýär:
Lot №4 – Awtoulag, traktor, ýöriteleşdirilen tehnika, düzümdäki we ätiýaçdaky şaýlar;
Bäsleşige gatnaşmaga isleg bildirýänler Aşgabat ş. Arçabil...
«Türkmengaz» döwlet konserni material-tehniki serişdelerini satyn almak boýunça
№ T/GAZ-42 belgili açyk Bäsleşik yglan edýär
Lot №1 – metal önümleri;
Lot №3 – elektrotehniki enjamlar;
Bäsleşige gatnaşmaga isleg bildirýänler Aşgabat ş. 1939, Arçabil şaýoly...


text:
Garry bolmak, ýaşyň körelişmek.
Aýna alty aýda, belki, alty ýyllyk garrandyr. (B. Kerbabaýew, Aýgytly ädim)
Dünýäni görmän, obamyzda garradyk. (A. Gowşudoz, Köpetdagyn eteginde)
Dogrusy, köpüsi her ýyl planda bellenip, hyýal bilen garrady. («Tokmak» žurnaly)
Ol ýolbars örän garrapdyr. («Türkmen Ahlk Ertekiler Ýygyndysy)
At garrar, meýdan garramaz, ýigit garrar, heňňam garramaz. (nakyl)
Toýa garramak ýok. (nakyl)
Öýlenen ýigidiň gelin bilen baky ýaşamagy arzuw edilip, gelin edinen ene-atalara gutlag manysynda aýdylýan aňlatma.


text:
Şeýle hem okaň
23.06.2019 | Türkmenistanyň Prezidentiniň Russiýa Federasiýasynyň Tatarystan Respublikasyna iş sapary
21.06.2019 | Türkmenistanyň Ministrler Kabinetiniň mejlisi
20.06.2019 | Hormatly Prezidentimiz Gurbanguly Berdimuhamedow giň möçberli şähergurluşyk taslamasy bilen tanyşdy
19.06.2019 | Hormatly Prezidentimiz Gurbanguly Berdimuhamedow birinji Hazar ykdysady forumyna taýýarlyk görmegiň barşy bilen tanyşdy
Hormatly Prezidentimiz Gurbanguly Berdimuhamedow Türkmenistanyň öz daşary syýasatynda Ýewropa ugruna ygrarlydygy barada aýtmak bilen, ýurdumyzyň uly mümkinçilikleriniň ähli gatnaşyjy taraplaryň bähbitlerine laýyk gelýän giň gerimli halkara taslamalaryň amala aşyrylmagyny üpjün etmäge mümkinçilik berýär diýip belleýär. Wakalar Türkmenistanyň hem-de Ýewropa Bileleşiginiň däbe öwrülen hyzmatdaşlygy hil taýdan täze derejä çykarmaga, ikitaraplaýyn görnüşde, şeýle hem yklymyň esasy sebitleri bolup durýan ÝB-niň we Merkezi Aziýanyň köpugurly özara gatnaşyklarynyň binýadynda oňa has durnukly häsiýeti bermäge uly gyzyklanma bildirýändiklerini tassyklaýar.
Geçen hepdede Brýusselde bolan duşuşyklar, şol sanda Ýewropa Bileleşiginiň, Türkmenistanyň, Gazagystanyň, Gyrgyzystanyň, Täjigistanyň we Özbegistanyň daşary syýasat edaralarynyň ýolbaşçylarynyň duşuşyklary, şeýle hem türkmen kanunçykaryjylarynyň wekiliýetiniň Ýewropa parlamentine sapary munuň subutnamasy boldy.
Hususan-da, “Ýewropa Bileleşigi — Merkezi Aziýa” atly daşary işler ministrleriniň 14-nji duşuşygynyň barşynda şol sebitleriň arasyndaky gatnaşyklary has-da ösdürmek, ÝB-niň Merkezi Aziýa üçin strategiýasy, umumy howplara hem-de wehimlere garşy göreşmek baradaky meselelere seredildi. Owganystany sebite goşmak bilen bagly tagallalary birleşdirmegiň zerurdygy barada ylalaşyk beýan edildi. Bu tagallalar sebitde howpsuzlygy we durnuklylygy saklamak boýunça möhüm wezipeleri toparlaýyn çözmäge gönükdirilendir.
Duşuşygyň jemleri boýunça Bilelikdäki beýanat kabul edildi, onda taraplaryň 27 — 28-nji noýabrda geçiriljek Owganystan boýunça daşary işler ministrleriniň derejesindäki Ženewa maslahatynyň bu ýurtda parahatçylygy üpjün etmek babatda gün tertibini kesgitlemäge mümkinçilik bermegine ygrarlydygy berkidildi. Şeýle hem beýanatda Owganystan boýunça ykdysady sebit hyzmatdaşlygyna bagyşlanyp, 2017-nji ýylyň noýabrynda Aşgabatda geçirilen maslahatyň (RECCA VII) netijeleri goldanylýar.
Şeýle hem Brýusselde geçirilen ministrler derejesindäki duşuşyga Türkmenistandan gatnaşyjylar kärdeşlerine 2018-nji ýylyň awgustynda Awazada geçirilen Araly halas etmegiň Halkara gaznasynyň (AHHG) sammitiniň çözgütlerini ýerine ýetirmek boýunça işler barada habar berdiler. Şunuň bilen baglylykda, hormatly Prezidentimiz Gurbanguly Berdimuhamedowyň Aral deňzi sebiti üçin BMG-niň Ýörite maksatnamasyny işläp taýýarlamak hakynda başlangyjyny ilerletmegiň möhümdigi bellenildi.
Türkmen-Ýewropa gatnaşyklaryny işjeňleşdirmegiň möhüm şertleriniň hatarynda geljek ýyl meýilleşdirilen ÝB-niň Türkmenistandaky wekilhanasynyň açylmagy bolup, bu barada ministrleriň duşuşygy tamamlanandan soň, ÝB-niň daşary işler we howpsuzlyk syýasaty boýunça Ýokary wekili Federika Mogerini habar berdi.
Şol bir wagtda ÝB-niň Merkezi Aziýa boýunça täze strategiýasyny işläp taýýarlamaga gös-göni gatnaşygy bolan beýleki çäreleriň hatarynda Merkezi Aziýa ýurtlarynyň köpçülikleýin habar beriş serişdeleriniň wekilleri üçin metbugat sapary guraldy. Žurnalistlere ÝB-niň agza döwletleriniň 28-siniň çylşyrymly guralan bileleşiginiň işiniň gurluşy bilen ýerinde tanyşmaga mümkinçilik döredildi. Döwletler doly özbaşdaklygyny saklap, bilelikde ösmek boýunça öz garaýyşlaryny biri-biri bilen ylalaşýarlar. Bu tanyşlyk Ýewropanyň daşary gatnaşyklar gullugyna, Ýewropa komissiýasyna, ÝB-niň Geňeşine, Ýewropa parlamentine baryp görmegi, dürli duşuşyklara, tanyşdyrmalara, söhbetdeşliklere we pikir alyşmalara gatnaşmagy öz içine aldy.
Metbugat saparynyň baý mazmunly gün tertibi, netijeli hyzmatdaşlyga gönükdirilen işewür häsiýeti žurnalistleri, şol sanda türkmen habar beriş serişdeleriniň wekillerini garşy almakda açyklyk görkezilende Ýewropa Bileleşiginiň edaralarynyň, onuň departamentleriniň we metbugat gulluklarynyň wekilleri ynamly gatnaşyklara we gepleşiklere, hyzmatdaşlygyň geljegi uly ugurlaryny gözläp tapmaga taýýarlygyny beýan etdiler.
Türkmenistan Garaşsyzlygynyň ilkinji ýyllaryndan başlap, Ýewropa Bileleşigi hem-de ÝB-niň agza döwletleri bilen özara bähbitli gatnaşyklary ösdürýär. Bu gatnaşyklar wagtyň synagyndan geçip, häzir syýasy, ykdysady we ynsanperwer ugurlarda umumy strategik wezipelere düşünilmegi netijesinde täze sepgide çykdy. Türkmenistanda ýaýbaňlandyrylan, hormatly Prezidentimiz Gurbanguly Berdimuhamedowyň başyny başlan iri möçberli özgertmeler, şeýle hem Ýewropa Bileleşiginiň biziň ýurdumyz bilen hyzmatdaşlyga täze çemeleşmelerini amala aşyrmagy bilelikdäki netijeli işler üçin mäkäm binýat bolup durýar.
Howpsuzlygy üpjün etmek, söwda, energetika, kanunyň hökmürowanlygy, ekologiýa we bilim, suw gorlaryny dolandyrmak ýaly ugurlar ikitaraplaýyn görnüşde we sebit derejesinde biziň hyzmatdaşlygymyzyň esasy düzümleri bolup durýar. Şunda Ýewropa Bileleşiginiň Merkezi Aziýa döwletleriniň her birine aýratyn hem-de olaryň içerki sebit gatnaşyklaryna, goşulyşmagyna, şeýle hem Owganystandaky ýagdaýy kadalaşdyrmaga, onuň dünýäniň hojalyk gatnaşyklaryna çekilmegine ýardam etmäge bitewi çemeleşmesini bellemek gerek.
Şunuň bilen baglylykda, Beýik Ýüpek ýoly barada aýdylyp, onuň ugrunda gadymy döwürde, şeýle hem häzirki döwürde Türkmenistanyň möhüm ýagdaýy eýeläp, ulag, üstaşyr, söwda ýollarynyň merkeziniň wezipesini ýerine ýetirýändigi bellenildi. Bu gün bu ýoluň ýene-de söwda-ykdysady durmuşyň özenine öwrülmegi üçin ähli şertler bolup, bu Merkezi Aziýa sebitiniň döwletleri onuň ugry boýunça ýokary goşulan bahasy bolan harytlary daşamakdan uly girdejileri alarlar. Milli Liderimiz Gurbanguly Berdimuhamedowyň ulag we senagat strategiýasy hem hut şoňa gönükdirilip, onuň yzygiderli amala aşyrylmagy netijesinde Türkmenistanda halkara demir ýol geçelgeleriniň, awtomobil ýollarynyň, suw we howa ýollarynyň multimodal ulgamy, innowasion önümçilikler we senagat desgalary gurulýar.
Bulardan başga-da, bilim alyşmalary barada gürrüň edildi. Mysal üçin, Ýewropanyň daşary gatnaşyklar gullugynyň Merkezi Aziýa boýunça müdirliginiň ýolbaşçysy Boris Ýaroşewiçiň žurnalistler bilen duşuşygynda belleýşi ýaly, bilim, hünär okuwy, ýaşlaryň medeni gatnaşyklary babatda hyzmatdaşlygy goldamaga gönükdirilen “Erazmus+” maksatnamasy Merkezi Aziýa ýurtlarynyň isleglerini nazara almak bilen, sebitiň özünde talyplary we mugallymlary alyşmak işine badalga berdi.
Umuman, Ýewropa Bileleşigi dürli ugurlarda goşulyşmak işlerini ösdürmek boýunça iň gowy işleri bilen paýlaşmaga taýýardyr. Beýleki tarapdan sebitiň meselelerini çözmekde Merkezi Aziýa ýurtlarynyň tejribesi gymmatly bolup, şeýle meseleleri bolan beýleki ýurtlar tarapyndan üstünlikli nusga hökmünde ulanylyp bilner. Hususan-da, Ýewropa Bileleşigi Merkezi Aziýada suw diplomatiýasy boýunça ösüşiň gazanylmagyny şeýle mysal hökmünde ykrar edýär.
ÝB-niň Merkezi Aziýa strategiýasy, garaşylyşy ýaly, 2019-njy ýylyň mart-aprel aýlarynda tanyşdyrylar. Ol strategiýany amala aşyrmagyň, şol sanda söwda syýasaty babatda amala aşyrmagyň täze gurallarynyň ulanylmagyny göz öňünde tutýar. Ýewrokomissiýanyň söwda boýunça Baş direktoratynyň hünärmenleriniň belleýşi ýaly, sebitiň ähli ýurtlary bilen özara gatnaşyklaryň bir bitewi ulgamynyň bolmazlygy onuň aýdyň alamaty bolup durýar. Sebäbi her bir hyzmatdaş döwlet üçin öz gatnaşyklarynyň ulgamy hereket eder. Şunuň bilen bir hatarda, sebit ÝB üçin energiýa serişdelerini ugratmagyň çeşmesi bolup durýar, şunda söwdany we eksport düzümini ösdürmegiň entek ulanylmadyk uly mümkinçilikleri hem bar.
Bu babatda Türkmenistanda çig maly gaýtadan işlemegiň çuňňurlygyny artdyrmaga, ýokary tehnologiýaly önümçilikleriň we ýurduň telekeçiliginiň kuwwatlyklaryny artdyrmaga uly umyt baglanýar. Hormatly Prezidentimiz Gurbanguly Berdimuhamedow bu ulgam üçin uly mümkinçilikler döredip, batyrgaý başlangyçlara ýol açýar hem-de türkmen işewürlerine jogapkärli we iri taslamalary tabşyrýar.
Ikitaraplaýyn gatnaşyklara ösüşiň oňyn energiýasyny berýän söwda ýagdaýyny gowulandyrmak meseleleri eýýäm bir aýdan – Brýusselde geçiriljek nobatdaky kollegial duşuşykda — Hyzmatdaşlyk we söwda hakynda ylalaşygyň çäklerinde “Türkmenistan — ÝB” bilelikdäki komitetiň mejlisinde jikme-jik ara alnyp maslahatlaşylar. Şonuň üçin Türkmenistan häzir Merkezi Aziýa — Ýewropa Bileleşigi gatnaşyklarynyň täze görnüşine işjeň goşulyp, sebitara hyzmatdaşlykda mynasyp orny eýelemäge çalyşýar hem-de munuň üçin ähli mümkinçiliklere eýe bolup durýar.
Brýussel — Aşgabat.
Copyright 2012-2019 Türkmenistanyň Döwlet habarlar agentligi - Türkmenistan bu gün


text:
Şeýle hem okaň
15.06.2019 | Watan goragçysy bolmak — belent hormat we jogapkärçilik
12.06.2019 | Ýaş zehinler — türkmen ylmynyň geljegi
12.06.2019 | Innowasion tehnologiýalar — halkara ylmy maslahatyň wekilleriniň üns merkezinde
12.06.2019 | Türkmenistanyň Prezidenti ýaşlaryň arasynda ylmy işler boýunça geçirilen bäsleşigiň ýeňijilerini gutlady
05.06.2019 | Türkmenistanyň Prezidenti daşky gurşawy goramak ulgamynyň işgärlerine gutlag hatyny iberdi
04.06.2019 | Türkmenistanyň Prezidenti Oraza baýramy mynasybetli toý sadakasyny berdi
2019-njy ýylyň 27-nji ýanwarynda Türkmenistan Ýaragly Güýçleriniň döredilmeginiň 27 ýyllygyny belleýär. Berkarar döwletimiziň bagtyýarlyk döwründe Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedow tarapyndan geçirilýän düýpli we täze özgertmeleriň hem-de milli Liderimiziň harby gullukçylar we olaryň maşgala agzalary baradaky ýadawsyz aladalarynyň netijesinde biziň goşunymyz häzirki zamanyň ýokary tehnologiýaly hem-de ykjam Milli goşun derejesine ýetdi. Bu goşun Watanymyzyň mukaddes serhetleriniň ygtybarly goragynyň we eldegrilmesizliginiň hem-de halkymyzyň parahat durmuşynyň kepili bolup durýar.
Bu gün Ýaragly Güýçleriň esasy düzümine motoatyjylyk, raketa goşunlary we artilleriýa, harby-howa güýçleri hem-de howa hüjüminden goranyş (HHG) goşunlary, ýörite maksatly güýçler, harby-deňiz güýçleri, deňiz pyýada goşuny, raýat goranyş we halas ediş işleri bölümleri hem-de köp sanly beýlekiler girýär.
Ýakynda döwlet Baştutanymyz Gurbanguly Berdimuhamedowyň tabşyrmagy bilen Milli goşunda çäkleri goraýyş goşuny döredildi. Bu goşun döwlet we strategiýa taýdan ähmiýetli bolan aýratyn möhüm desgalary goramaga niýetlenendir.
Ýurdumyzyň Belent Serkerdebaşysy Ýaragly Güýçlere duýdansyz barlaglary yzygiderli amala aşyryp, şolary söweşjeň taýýarlyk ýagdaýyna getirýär hem-de harby tehnikalary we üpjünçilik ýagdaýyny gözden geçirýär.
Ýurdumyzyň hemişelik Bitaraplyk derejesine, döwlet Baştutanymyzyň parahatçylyk söýüjilikli daşary syýasatyna ygrarly bolan Milli Ýaragly Güýçlerimiz Merkezi Aziýa sebitinde durnuklylygyň daýanjyna öwrüldi. Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedow tarapyndan 2016-njy ýylda kabul edilen diňe goranyş häsiýetine eýe bolan täze Harby doktrinada döwletimiziň milli howpsuzlygynyň, Milli goşuny has-da ösdürmegiň we döwrebaplaşdyrmagyň, ýaraglaryň we harby tehnikalaryň täze, döwrebap görnüşlerini özleşdirmegiň, harby bölümleriň maddy-enjamlaýyn binýadyny kemala getirmegiň we berkitmegiň maksatnamasy beýan edildi.
Hormatly Prezidentimiz Garaşsyz, Bitarap Türkmenistanyň Ýaragly Güýçleriniň serkerdelerine, esgerlerine, gullukçylaryna we harby talyplaryna hünär baýramçylygy mynasybetli iberen Gutlagynda olaryň Watanymyzyň ykdysady hem-de syýasy bähbitleriniň ygtybarly goragyny amala aşyryp, harby kasama ygrarly bolup, döwletimiziň çäk bitewüligini üpjün etmegiň harby-syýasy, harby-ykdysady we harby-strategik esasyny kesgitleýän Harby doktrinamyzyň ýörelgelerini, maksatlaryny we wezipelerini üstünlikli berjaý etmelidigini belleýär.
Harby bölümler üçin her ýyl täze, döwrebap binalar, meýdançalar, ýatakhanalar we ýokary hünär derejeli hünärmenleri taýýarlaýan okuw merkezleri, şeýle hem harby gullukçylaryň maşgalalary üçin oňaýly ýaşaýyş jaýlary gurulýar.
Goşunyň üpjünçiligi täze, häzirki zaman harby tehnikalaryň yzygiderli gelip gowuşmagynyň hasabyna hemişe täzelenilýär. Şol tehnikalar harby gullukçylaryň tehniki taýdan ýokary taýýarlygyny talap edýär. Şunuň bilen baglylykda Goranmak ministrliginiň ýokary harby-okuw mekdeplerinde we okuw merkezlerinde hünärmenleriň taýýarlanylmagyna aýratyn üns berilýär.
Häzir Türkmenistanyň Ýaragly Güýçleriniň düzüminde döwrebap söweşjeň uçarlar we dikuçarlar, zenit-raketa toplumlary, tanklar, söweşjeň ulaglar, ýokary geçiş ukyply bronly awtoulaglar, top atyş ýaraglary, ok atyş ýaraglarynyň we granatomýotlaryň dürli görnüşleri bar. Goşun ýerleri aňtamak we olara gözegçilik etmek, döwlet serhedini goramak boýunça köpdürli wezipeleri çözüp bilýän taktiki uçarmansyz uçuş tehnikalaryna eýedir. Hazar deňzinde Türkmenistanyň deňiz serhetlerini, döwletimiziň suwdaky ygtyýarly ýerlerini, ýagny territorial suwlary hem-de ýurdumyzyň ykdysady taýdan bähbitli zolagyny söweşjeň gämiler we raketaly katerler ygtybarly goraýarlar.
Bularyň ählisi milli Liderimiz Gurbanguly Berdimuhamedowyň belleýşi ýaly, söweşjeň tehnikalary iň oňat öndürijilerden alnan çylşyrymly we iň döwrebap tehnikalardyr. Bu tehnikalar sowatly, oňat taýýarlykly hünärmenleri, öz işiniň ussatlaryny talap edýär. Şulary nazarda tutup, Goranmak ministrliginiň Harby instituty, Berdimuhamet Annaýew adyndaky 1-nji ýöriteleşdirilen harby mekdebi hem-de beýleki ýöriteleşdirilen okuw mekdepleri her ýylda harby ylmyň zerur ähli ugurlarynda iň ýokary derejeli ussatlary taýýarlaýar. Ýaş serkerdeler, bu işleriň ählisinden başga-da, gündelik durmuşda zerur bolan hünärleri hem ele alýarlar.
Hakyky harby gulluga çagyrylýanyň bilim derejesi, hünäri, sportda gazanan üstünlikleri hem-de goşunlaryň haýsy kysymynda gulluk etmek isleýändigi nazarda tutulýar. Häzirki wagtda geljekki esgeriň isleg-arzuwy doly derejede göz öňünde tutulýar, bu bolsa ýurdumyzyň Ýaragly Güýçlerinde geçirilýän özgertmeleriň ýene-de bir subutnamasydyr.
Mundan başga-da, hatarçylar we seržantlar möhletli gullugynyň döwründe Türkmenistanyň halk hojalygynda zerur hünärleriň birini özleşdirýärler, bu bolsa olar üçin gullukdan soň möhümdir.
Goranmak ministrligi üç aýda bir gezek «Milli goşun» atly jemgyýetçilik-syýasy žurnaly neşir edýär. Şonuň sahypalarynda ýurdumyzyň Ýaragly Güýçleriniň durmuşy, döwletimiziň goranyş ukyplylygyny pugtalandyrmak boýunça görülýän çäreler, harby özgertmeleriň barşy barada wagyz edilýär. Žurnal harby gullukçylaryň sportda, döredijilikde we beýlekilerde gazanýan üstünliklerine uly üns berýär.
Hormatly Prezidentimiz Gurbanguly Berdimuhamedow harby bölümlerde hem-de bölümçelerde diňe bir söweşjeň ussatlygy artdyrmaga we harby-tehniki taýýarlylygy kämilleşdirmäge däl-de, terbiýeçilik-watançylyk işleriniň geçirilmegine-de aýratyn üns bermegi talap edýär. «Diňe hemmetaraplaýyn bilimli, tehniki we syýasy taýdan sowatly harby hünärmen ýurdumyzyň mukaddes serhetleriniň eldegrilmesizliginiň hem-de Garaşsyz, Bitarap Türkmenistanyň çäk taýdan bitewüliginiň kepili bolup biler» diýip, döwlet Baştutanymyz aýdýar.
Watan goragçylarynyň durmuşy we gullugy üçin zerur şertleri döretmek boýunça ägirt uly işler geçirilýär. Harby şäherçelerde we serhet galalarynda döwrebap nusgadaky täze binalar gurulýar, harby bölümleriň ýatakhanalarynda hemme amatlyklar göz öňünde tutulýar. Ýaşaýyş jaýlarynyň gurluşygy hem ýokary depginde alnyp barylýar — her ýyl harby gullukçylaryň maşgalalarynyň köp sanlysy täze jaý toýuny toýlaýarlar.
Şygary «Türkmenistan — rowaçlygyň Watany» bolan ýylda harby gullukçylaryň maşgalalarynyň ýene-de 538-si ýokary amatlykly öýlere göçüp gelerler diýip, döwlet Baştutanymyz Gurbanguly Berdimuhamedow gutlagynda belleýär. Bularyň ählisi serkerdeleriň hem-de olaryň maşgalalarynyň durmuş taýdan goraglylygynyň milli Liderimiz tarapyndan üstünlikli amala aşyrylýan harby özgertmeleriniň baş wezipeleriniň biri bolupdy we şeýle bolmagynda galýar.
27-nji ýanwarda tutuş ýurdumyz türkmen harby gullukçylarynyň hem-de hünäri boýunça harby gulluga degişli bolanlaryň ählisiniň hünär baýramyny — Watan goragçylarynyň gününi belleýär.
Bu şanly senäni Ýaragly Güýçler ýokary hünärli işgärleri, häzirki zaman maddy-enjamlaýyn binýady hem-de iň täze harby we ýörite tehnikalary bilen garşy alýar. Watançylygyň, bilimiň ýokary derejesi we öňdebaryjy tehnikalara başarjaň erk etmek ýurdunyň araçäkleriniň hem-de watandaşlarynyň parahatçylykly zähmetiniň goragynda ygtybarly duran türkmenistanly serkerdä, harby adama mahsus häsiýetlerdir.
Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedow Watan goragçysynyň öz Watanyny tüýs ýürekden söýýän hem-de hemme zerur başarnyklara we bilimlere eýe bolan, söweşjeň üstünlikleri bilen diňe goranyş häsiýetine eýe bolan milli Harby doktrinany amala aşyrýan harby gullukçydygyny belleýär. Şol Doktrina Türkmenistana XXI asyrda hemişelik Bitaraplyga, parahatçylyk söýüjilik, hoşniýetli goňşuçylyk we demokratik ýörelgelere esaslanýan daşary syýasat ugry bilen gitmäge mümkinçilik berýär.
Copyright 2012-2019 Türkmenistanyň Döwlet habarlar agentligi - Türkmenistan bu gün


text:
Ebedi Söz jan-ten bolýar
“Ozal-başda Söz bardy, Söz Hudaýdady, Söz Hudaýyň Özüdi. Ol ozal-başda Hudaýdady. Hemme zady Ol ýaratdy, ýaradylan zatlaryň hiç biri Onsuz ýaradylmady. Onda ýaşaýyş bardy, ýaşaýyş bolsa ynsanlaryň nurudy. Bu Nur garaňkylykda parlaýandyr, garaňkylyk oňa düşünip bilen däldir. Hudaý tarapyndan iberilen bir adam bardy, onuň ady Ýahýady. Ol güwälik etmäge, hemmeleriň özi arkaly iman etmegi üçin Nur hakda güwälik etmäge gelipdi. Onuň özi nur däldi, ol diňe nur hakda güwälik etmäge gelipdi. Ähli ynsanlary ýagtylandyrýan hakyky nur dünýä geldi. Ol dünýädedi, dünýä Ol arkaly ýaradylypdy, emma dünýä Ony tanamady. Ol Özüniňkilere geldi, Özüniňkiler Ony kabul etmediler. Emma Ol Özüni kabul edenlere, adyna iman edenlere Hudaýyň oglanlary bolma hukugyny berdi. Olar gandan, bedeniň islegi bilen ýa-da adamyň islegi bilen dogulman, eýsem, Hudaýdan doguldylar. Söz jan-ten bolup aramyzda ýaşady…


text:
- Birini tanajak bolsan, eden isi, hunari, eserleri bilen tanalyar. Allatagallany (Jelle Jelaluhu) hem alem kitabyndan hem tanamak mumkun. Meselem: Atmasferan gurlysy, duzumu, peydalaryny piker etsen, ol onun Eyesinin hem Yaradyjysynyn ahli zady yaradanlygyna, hemise Onun barlygyna, Yaradan zatlaryny seredip unsden dusurman Reb’lik etyanligine yagny gysgaca Allatagallanyn (Jelle Jelaluhu) barlygy barada belli bir kanagata eye bolmak mumkun.
- Cagalara hem jemgyete, hem masgalada ysnysyp oz yoluny tapmaga komek edenimizde unsden dusurmeli dal bolan esasy zat "olara Ynam gerek"
1- Owwal Ozune bolon ynamy gerek munyn ucin haysyda bir hunari, yada bir zady gaty gowy bilmegi gerek, Yagny jemgyyet kimligini eserlerin we hunarin bilen tanayar hem kabul edyar.
2- Sonra Ene, Ata, dogan garyndas, das towerege bolon ynam doremeli, yagny olary aldap yada gorkyzyp bize bolon ynamyny yitirmeli dal. Yogsa caga yaslykdan yykylar, sebabi ynam dayancdyr, kalbyn kuwwatydyr.
3- Olara Onun Jelle jelaluhu Eserleri bilen Allaha, Pygamberine (S.A.we S.) , Perisdeler, Ahyrete, Beyleki dinlerin Pygamberine we Kitaplaryna hem de durmusda Hayr we Serin manylaryna hemmesinin Allah (jelle jelaluhu)’danlygyna ynamyny gazandyrmaly.
Bellik: Allantagallanyn Eserleri diyenimizde Alem kitaby, Kuran-I Kerim, Pygamberimiz Serwerimiz (S.A.we S.), hemde Ynsanyn hut ozu goz onunde tutyarys.


text:
TM HYZMAT BILMELI
Aýjeren eje
Aýjeren eje
Aýjeren eje segsenden geçen garryja, gurap barýan aýal bolsa-da aňy durudy. Eýýäm onlarça ýyldyr, goýy gök reňkli, gadymy, ýarymlitrlik hytaý çäýneginiň gapagyny gasyn-gasyn guran eli bilen sypap oturyşyna, ýanyna gümür-ýamyr etnäge gelen obanyň aýallaryna geçen durmuşyndan gürrüň berip otyrdy.
— Wah, ballym, o döwürde görüşme küje, duşuşma küje. Bäşinji synpy gutaranymdan soň ejem meni mekdepden alyp galdy: “Şu alan ylymyňam besdir. Göze görünip başlan gyz maşgala öýünde otursa gelşikli bolar. Bukjaňy doldurmaga başla!” diýipdi.Ynha şeýdip menden kiçi gyz jigilerim çülperäk bolansoňlar gündiz ejeme kömekleşedim, agşamlaryna bolsa ýagyň çyrasyna keşde tikerdim. Kakam bilen menden uly iki sany erkek doganlarym gezekleşip çöle, dowara ýatymlyk gatnaýardylar. Olaryň iki hepdelik iýjek iýmitlerini, geýjek egin-eşiklerini taýynlardyk. Anha, şeýdip nädip ulygyz bolup ýetişenimizi bilmän galypdyrys.
Günlerde bir gün ejem bilen uly gelnejemiň hyşy-wuşy edişip, meniň üçin gelip giden myhmanlar hakynda tötändenmi, ýa maňa eşitdiribräk gürrüň edip oturanlaryny eşitdim. Agşam kakam öýe gelende, ejem gündizki bolan wakanyň netijesini aýdanda, kakam: “Bolýar, sorap-idäp göreris” diýdi-de, otagyna girip gitdi.
Bir-iki hepde geçensoň, ejem bilen gelnejem meni ýanlaryna çagyryp, döwletli bir maslahatyň bardygyny aýtdylar. Ilki bilen ejem başlady:
— Gyzym, senem indi ulygyz bolup ýetişdiň, Allam ugruna edip bagtyň açylyp gidäýse, uly aladadan dynjak-da. Hawa neneň görýäň? — diýip, ejem maňa ýylgyryp seretdi.
Men ýüzümiň, gulaklarymyň ujuna, hat-da saçlarymyň ujuna çenli lowlap gyzýanyny duýýan we muny bildirmejek bolup başymy aşak egýärin. Meniň ýaňy on ýedi ýaşym dolupdy, entekler durmuşa çykmak barada asla pikir hem edemokdym. Duýdansyz edilen teklibe nähili garajagymy bilmän keçäň gülüni dyrmap, dymyp oturdym. Dymyşyklygy gelnejem bozdy:
— Orazdurdy daýymyň ýekeje ogly bar, başga çagasam ýok, şäherde ussaçylyk edýär — araba ýasaýar. Hiç kemi ýok...Gelnejemiň mahabatly sözleri eşidilenok — meniň pikir-hyýalym başga ýerde: öýüňden mydamalyk kesekiň öýüne göçmeli, nätanyş adamlar bilen tanyşmaly we gatnaşmaly; ejem bilen jigilerim käwagt, aýda-ýylda bir görüşmeli...
— Onda näme, men olara geliberiň diýäýeýinmi?! — diýip, gelnejem meni hyýalymdan “oýardy” we meniň gözlerimden bir many okajak ýaly, aladaly seretdi. Men bolsa aljyrap:
— Aý... Ejem-kakam näme diýseler...Şolar razy bolsa...—diýip üzlem-saplam jogap berip goýberipdirin.
Aýjeren eje çaýyna güýmenip otyrka, gelinleriň biri:
— Aýjeren eje, adamyňyz görmegeýdimi?
— Wah, koşejigim, men ony birje gezek gördüňmi diýsene!—diýende, aýallr geňirgenip bir-birlerinň ýüzlerine seredişdiler. Muny aňan Aýjeren eje söhbetini dowam etdirdi—Şu günki ýaly ýadymda — 1941-nji ýylyň 22-nji iýuny, bazar günidi günortadan öň, yssy düşmänkä gelnalyjy geldi. Gaýynatam ýeke ogly bolanlygyndanmy ýa birinji toýy bolany üçinmi, onçasyny bilemok. Gepiň gysgasy şäherden hakyna tutma bir at goşulan gara paýtun iberipdir (ol döwürde bular ýaly maşyn bolçulygy ýokdy). Kürtämi şaňňyrdadyp, paýtunyň içine girdim, obadan birneme saýlanan badymyza ýanymda oturan nätanyş gelin:
— Gelin, indi kürtäňi çykar-da arkaýyn otur, bizi görjek ýok, barjak ýerimize bir çäýnäk içere salym bar — diýdi.
Men hem rugsat berilerine mähetdel, kürtämi çykaryp goltugyma goýdum — dünýäm giňäp gitdi. Paýtunyň derejeleri tuty bilen tutylansoň haýsy ugura gidip barýanymyzdan habarym ýok, ýöne daşarda atly jigitleriň şadyýan sesleri bilen paýtundan bir-de öňe birde-de yza galýanlaryny duýup baýaryn. Gabat garşymda oturan on-on iki ýaşly gyzjagaz maňa ýüzlenip:
— Gelneje, seniň adyň näme? — diýip sorady.
— Aýjeren. Seniň adyň näme?
— Ogulsabyr. Bu bolsa, meniň ejem, Akgözel—diýip ýanynda oturan aýaly gňrkezdi.
Ynha, şeýdip paýtunda doganoglan gaýynekejim bilen tanyşdym. Gaýynekejim bilen baldyzym zol-zol paýtunyň äpişgesiniň gyzyl mahmal tutusyny çalaja syryp, daşarda bolup geçýän hadysalara tomaşa edip, arasynda hezil edip gülüşýärler; birdenem içlerini çekişip, äpişgeden ýüzlerini aýyrylýarlar. Elbetde jigitler atyň üstünde çapyp baryşlayna howply oýunlary eýän bolmäklary mümkin. Gaýynekejim:
— Aýjeren gelin, içiň gysmaz ýaly arasynda senem daşaryny jyklaý! Ýöne olaryň arasynda seniň Hudaýberdi-ňä tapmarsyň, ol saňa öýde garaşýar — diýip, köp manyly ýylgyrdy. Soň ýüwürjisini mahabatlap başlady —Meniň ýüwürjim ýaly yigidi dünýe gezseň tapmarsyň...
Akgözel öýe barýança her hili gürrüňler bilen güýmäp gelşine gün günorta bolupdyr. Öýüň bosagasyna ýakynlamda, gaýynenem:
— Aýjerenjan, öýüňe ilki sag aýagyň bilen ätläp gir! —diýdi.
Şol günden başlap men gaýynymyň “Aýjerenjany” boldum—diýip, Aýjeren eje gözleriniň hanasyny dolduran gözýaşyny elýaglyjagazy bilen süpürdi-de, gürrüňini dowam etdirdi — “Amanmy keýigim aman-sagmy?— diýip, gaýynym iki elini eginlerime goýup görüşdi, soňra ol: “Bagtly boluň! Hudaýberdi janam senem Allatagala öz penasynda sakalsyn!”—diýip dileg etdi. Sag elimi una buladylar, çep elimi — ýaga. Öňümde bir çäýnek çaý, kemput, toýyň palawyny goýdular. Ýanymdaky gelin-gyzlar hezil edişip iýişip otyrlar, men bolsa tolgunmakdan ýaňa ellrim titreýär, agzym gurap dodaklarym bir-birine ýelmeşip gidipdir, ölemen çaý içesim gelýär welin... Ahyrn “lalyň diline enesi düşüner” diýilişi ýaly, gelinleriň biri içine nabat atylan bir käse çaýy kürtäň aşagyndan elime tutdyrdy, bir kiçijek külçejigi bolsa dyzymyň üstünde goýdy. Ýarty käse çaýdan soň birneme özüme gelip başladym, külçäň gyrajygyndan çümmükläp iýip ony ýartylaberipdirin — şeýle tagamly ekeni, henizem agzymdan tagamy gidenok (şol külçä soň hiç haçan duşmadym). Galan ýarysyny utanjyma iýip bilmän, hemme kişi görsün diýýän ýaly palawly okaraň gyrasynda goýdum.Ýeri, al-da kürtäň ýeňine oklap goýber-dä, kim görüp dur diýsene — diýende, gelinler wakyrdaşyp gülüşdiler. Gelinler köşeşensoň, Aýjeren eje gürrüňini dowam etdirdi:
— Öýle boldy. Pyýadakazylar bir zatlar okaýarlar, men oaryň näme diýýändiklerini aňşyramok, iň soňunda olaryň:
— Nika wekilçiligini kimge berdiňiz? — diýip soranlarynda, gelinleriň biri gulagyma çawuş çakyp: “Atagarry aga berdim diýäý” diýýär, menem näme buýursalar ýerine ýetirip otyryn. Pyýadakazylar meniň razylygymy alyp çykyp gitdiler. Hemme zady aýdyşlary ýaly etdim, bu ýerde nika ters düşer ýaly hiç hili şübhe ýok diýdiler, aý boljagydyr-da — diýip, Aýjeren eje sowan çaýyndan owurtlady-da—Wagt diýilýän zat çalt geçýär ekeni—agşam düşdi, gije ýarym boldy, dostlary öýlenýän ýigidi gelniniň ýanyna entegem getirenoklar... Şeýdip ilkinji nika gijämi baldyzym—Ogulsabyr bilen gaýynekejim—Akgözel bilen geçirmeli boldum... Uruşyň başlanyny ertesi eşitdik. Nika gyýylan badyna adamym Hudaýberdini harby komissariatyň wekili gyssagly çagyryş bilen alyp gidipdir. Gaýynatam komissaryň ýanyna girip, ýaňy öýlenen ogluna iň bolmanda bir hepdejik puryja bermeklerini haýyş edipdir, diňlemändirlerem. Gaýynatam iş düzeler öýdüp, bir gije şäherde myhman ýerinde bolup ir bilen komissariata baranda, eýýäm, gijäň bir wagty Hudaýberdini otla mündirip, fronta ugradypdyrlar... Bir hepdeden çagyryjy geldi, jigilerimi görüp, ejemi gören ýaly begendim. Kakam halwajyk iberipdir— diýdi-de, Aýjeren eje ýene gözlerine ýaş aýlady.—Hudaýberdiň uruşa gitmänkä dostlary bilen düşen suraty bar ekeni: ýakaly köýnekleriň ýaşlaryň durmuşyna ýaňy girip başlan döwri, oturgyçda otyr, saçlary syrylan, aýaklarynda amerikan botinkasy — kaşaň geýinmegi halaýan ekeni. Ynha, görseňiz, diýip, bukjasyna elini uzatdy. Ýaş geline edilýän hezzet-hormatlaryň hemmesini görüp, atam öýüme gaýdyp gitdim. Üç hepde gaýtarmalykdan soň ýene öz öýüme dolanyp baramda, ýoldaşymdan iki sany üçburç hat gelipdir. Gaýynlarym sowatsyzlykdanam däl-de, maňa hormat goýup, tä, men gelýänçäm hatlary açmandyrlar. Gaýynym:
— Aýjerenjan, hany Hudaýberdijan näme habar iberipdir?— diýip maňa ýüzlendi.
Men bolsa, kesekiň syryny açýan ýaly, çekinip-çekinip, hatlaryň epini ýazyp, howlukman, ýuwaş sesim bilen okap başladym: “Kaka, eje salawmaleýkim! Aýjeren salam, gurgunmysyň!?” Men özüme degişli ýerleri sesaplyk bilen böküp geçip, Hudaýberdiniň frontdaş ýoldaşlary barada, o taýynyň howasy barada, tanka garşy atylýan topy atmagy öwrenýändigini okap berýärdim. Soňra gaýyn ikimiz gijäniň ýarymyna çenli Hudaýberdä “düzme” ýazardyk. Her gezek hat alamyzda ilki men haty gözden geçirip, özüme degişliýerleri belläp, gaýynyma soňundan okap berýärdim, ol hem soň hatyň mazmunyny gaýynatama gürrüň berýärdi. Şeýdip-şeýdip Hudaýberdi bilen gaýybana ýaňy öwrenişip başladyk welin, ondan hat gelmesi kesidi oturyberdi... Ertekilerdäki, dessanlardaky aşyk-magşuklaryň düýşünde bir-birlerine aşyk boluşlary ýaly men hem öz adamymy şeýle bir güýçli dugy bilen söýdüm, hat-da men onuň bilen birnäçe ýyldan bäri ysnyşykly ýaşap ýören ýaly boldum. Şu günlerem hyýalymda: hamala ol agşam işden gelýärmişin, elindäki sowgatlaryny maňa uzadyp, ýaňagymdan öpýärmişin, “Aýjerenjan, söýgülim, şu gün uzakly gün seni göresim gelip gitdi” diýýärmişin, men hem derrew onuň öňünde basyrylgy duran çäýnegi goýýaryn-da, nahary gyzdyrmak üçin daş çykýaryn. Emma, eýýäm ojagyň başynda gaýynym otyr, men bolsa ony adamymdan gabanýan...Ýaş gelinkäm mende bir täsin hadysalar bolup geçdi. Bir gezek goňşymyň gelniniň çagasy kyrk çiileden çykan badynda, gaýynym yrym üçin ol bäbejigi gujagyma goýdy. Haçan men bäbejigiň ýüzüne seredinimde ol Hudaýberdä meňzäp giden ýaly boldy. Şol bada yagyrnym, pilçelem çekdirip, agyryp başlady, ol agyr göwüslerimi gurşap aldy, biraz wagtdan göwüslerim birhili agralýan ýaly bolup, sallanyp başlady. Bäbejigi ejesine berdim-de göwüslerimi barlasam, süýt inipdir... Birdenem şeýle bir güýçli hyjuw geldi, göwsümiň ujundan süýt damyp, köýnegimi ölledi. Bäbegiň ejesine ýalbarýan: “Men emdiräýeýind-ä!” diýýän, gaýnym bolsa ýakasyny tutup: “Toba estagfyrylla! Goýaweri, diiýäniň näme, saňa näme bolýar? ” diýýär. Soň gaýynym ynanman göwüslerimi elläp görüp, “Hakykat, gudrat! Allajan bize-de perzent berjekdir, Biribar Hudaýberdijanyň sag-salamat frontdan gaýdyp gelmeginiň aladasyny edýändir” diýip, bilýänje dogasyny okap ýüzüne syldy. Şular ýaly hadysa ýene bir gezek boldy, onsoň gaýtalanmady. Hudaýberdijanam edil çaga doguryp biläýjek döwürlerim gelmedi...
Bütin ömrüme Hudaýberdijana garaşdym.Illeriňki gaýdyp geldi, meňki gelmedi. Ölüdigi-diriligi belli däl—dereksiz ýitenleriň arasynda. Men henizem garaşýan. Bütin ömrüme adamyma wepaly bolup, gaýynlaryma hyzmat eip geçdim. Olaram git diýmediler, men hem gitjegem bolmadym. Toýa-ýasa gaýynym bilen bileje gatnadyk, iň ýakyn joram gaýynym boldy, ana, indi olaram ýok... Adamlaryň käbiri agşam düşüp başlanyndan darygyp başlaýrlar, men bolsa tersine Günüň ýaşmagyna howlukýan, Gijäniň ýaryna çenli Hudaýberdijanyň suratyny, hatlaryny öňümde goýup, çaý içýärin, oňa “ogullary-gyzlary” barada, “agtyklary” barada gürrüň berýärin. Men aýdýan: “Hudaýberdijan, dünýede menden bagtly aýal ýokdur, sebäbi her agşam seniň bilen çaý başynda seniň bilen söhbet etmäge hiç kim päsgel berenok. Eger, Ýaradan ikimizi bileje çatan bolsa, nesibämizde bize ýene duşuşmak bardyr-da, belki” diýýän, diýip, Aýjeren eje bir zatlary ýadyna salýan ýaly bir nokada seredip, uzak wagtlap dymyp oturdy, Aýjeren ejäni diňläp oturan aýallaryň hiçisinden ses-seda çykanok—barysynyň bogazlary dolup, gözlerine ýaş aýlap, gepläp bilmän otyrdylar.
Aýjeren ejäniň ýogalanyna on-on iki ýyl geçdi. Entegem obadaş gelin-gyzlarynyň onuň näme üçin ýeke ýaşap öteninine düşünmeýänleri bar.
Hekaýa baha ber:
Okaldy: 1. Şü gün okaldy: 1
Hekaýa hakda pikiriňiz paýlaş! (diňe adyňyzy görkezseňiz bolýar)
(7)
Uruş dowrüniň gelin-gyzlarynyň armanly geçeni gaty kop bolupdyr.häzirki parahat dowrümize ýüzde-müňde şükür edip dowrümiziň gadryny bilip ýaşalyň ýazanyňyz üçin sagboluň eliňize saglyk.!!!
Hekaýa mende uly täsir galdyrdy bu hekaýañ awtorynyñ kimdigini bilip bilermi eger münkin bolsa
Urush dowrunde köp yash gelinleriñ yanyoldashlary ursha gidip gelmändir.Shony bileñizokmy?Belki bolandyr diymäñiz näme???
Hekayada gürrüñ berilyan waka gaty yürek gyýyjy. Taze durmush guranymdanmy nämemi bu eser mende uly tasir galdyrdy. Ak yürek bilen wepaly hyzmat edip mashgalañ yoldashyñ söygüsini gazanyp bilmekligiñ uly abraylygyna dushundim. Köp sag boluñ!!!
Onat yazylypdyr. Galamyn yiti bolsun
Dogry hem dusnuki yazylypdyr Seyle halal gelin gyzlarmyza sag bolsun gelen ojogynda gossaja garramak her kime nesip etsin bu vakany kim yazanam bolsa sag bolsun isinde usdunlik yamanlyk yuxunu gormesin
Durmuşda bolaýjak zatlar. Bolan bolmagam ahmal. Bolandyram. Belki indi bir gaýtalanmasyn şular ýaly pajygaly wakalar. Awtora köp minnetdar, ýene-de gyzykly eserleriň üstüni ýetirip duruň! Sagboluň!
Teswir galdyr
Hekaýany haladyňmy? Onda salgysyny (ssylkasyny) dostlaryň bilen paýlaş!
TM HYZMAT-dan REKLAMA
-
Ashgabat Restoran
-
Покупаю золото
Kompanýa hakynda
E-mail: support@tmhyzmat.com
Merkez: Türkmenistan, Aşgabat, Berzeňňi
Wekilimiz: Türkmenistan, Mary welaýat, Mary şäher
Resmi statistika maglumaty
TM HYZMAT INTERNET SERVICES - 2019